Filmazpit: “Emakumea film laburrean” bilduma - XI Giza Eskubideen Zinemaldia - Donostia-San Sebastián (19-26 apirila 2013)\nFilmazpit: “Emakumea film laburrean” bilduma\nAstelehena, 2013(e)ko azaroa(r)en 11-(e)an\nFilmazpit programak, Clermont-Ferrandeko Nazioarteko Film Laburren Zinemaldia eta Donostiako Giza Eskubideen Zinemaldiarekin elkarlanean, emakumeari egun eragiten dioten problema anitzez diharduen film labur bilduma bat aurkeztu du.\nAli, Fatine, Helen, Irene eta Rae; Belgika, Brasil, AEB, Frantzia eta Erresuma Batutik etorritako bost lan hauen protagonistak dira. Gaien artean, problematika konplexuak: tratu txarrak, marjinalitatea, presio soziokulturala, desberdintasuna, garapen sexualaren eragozpenak, behartutako prostituzioa... Indarkeria mota ezberdinak, azken finean, emakumearen aurrerapenari trabak jartzen dizkiotenak XXI. mendean ere.\nHainbat eta hainbat Zinemaldietan proiektatutako eta saritutako bost film labur Filmazpitek jaso eta lehen aipatu auzi horietan guztietan sakondu nahi duen ororen eskuetan jarri nahi dituenak.\nHauxek dira aukeratutako lanak:\n1. The Curse. 2012, Fyzal Boulifa, Erresuma Batua\nFatine bere mutil-lagunarekin elkartu da herritik urrun. Ez daki ume bat begira ari dela. Fatinek etxera itzuli nahi du lehen bait lehen, gazteak, berriz, egoeraz probetxu atera...\n2. Irene. 2011, Patricia Galucci / Victor Nascimento, Brasil\nIrene landa eremuan bizi da bakarrik. Bere ilobak espero ez duen bisitaldi bat egiten dio beste neska batekin. Emakumearen bakardadea eta eguneroko bizitza aztoratu egiten da bikotea agertzen den momentutik. Ustez ahazturik zituen sentimenduak berriz ere loratzen dira.\n3. Mobile Homes. 2013, Vladimir de Fontenay, AEB-Frantzia\nProstituzio sare batean harrapaturik dagoen gaztea da Ali. Egunak joan eta egunak etorri bizirauten saiatzen da hiri batetik bestera eramaten duten bitartean. Haren semea Alex ihes egiteko modua aurkitu nahi du bizitza hori atzean utzi asmoz.\n4. Rae. 2012, Emmanuelle Nicot, Belgika\nAterpearen helbidea sekretua izan behar da bera eta gainerako emakumeen segurtasunagatik. Telefonoak dar-dar egiten du poltsikoan. Rae ikaraturik da. Itzaltzeko eskatzen diote. Zalantzarik gabe, hori egin behar du.\n5. What to Bring to America. 2010, Christophe Nassif, AEB\nHelen, Los Angelesen bizi den emakume etiopiar immigrantea, presio handia jasaten ari da bere familia eta tradizioagatik, alabaren ablazioaren momentua iristear dagoenean. Erabaki bat edo bestea hartu behar du.\nFilmazpit, Eusko Jaurlaritzak finantzatu eta Donostiako Zinemaldia, Euskadiko Filmategia eta Tabakalera, Kultura Garaikidearen Nazioarteko Zentroarekin batera Donostia Kulturak 2011 urtetik kudeatzen duen euskarazko azpitituludun zinema zabaltzeko programa da.\nProgramaren informazio osoa, filmen katalogoa eta kontaktua Filmazpit webgunean.


Leitzako plazako eraberritze lanak - Leitzako udala\nPosted on 16 Eka 2021\nLeitzako Euskal Herria plazara sartu orduko, aldaketa nabarmena da egin berri diren lanen ondoren, hala ere, betiko xarma mantentzea lortu da.\nUdaletxeko teilatuko berritze lanak amaitu ondoren, plazaren moldaketekin hasi ziren lanean urtarrilean: hormigoizko lurra, kantxa inguruko eserleku eta paretei harria atera eta elkartzea, frontis inguruko sareak berritu eta irisgarritasuna hobetzeko hormigoizko bidexka eraiki da plaza sarreratik udaletxeraino.\nLan hauek 113.183,52€ ko kostua izan dute eta 50.000 euroko diru-laguntza izan dute, Europako Funtsen Landa Garapenerako Programaren barruan.\nMoldaketa horiekin batera, herri kiroletarako jolaserako eremu bat gehitu da. Hormigoizko eremua zabaldu behar izan da horretarako adokinen eremua murriztuz. Beraz, hormigoizko eremuan, pilotarako kantxa mantentzeaz gain, beste gune bat sortu da pintura bidez, herri kirolak praktikatzeko.\nUdalak argi dauka herri kirolak, besteak beste, Leitza ezagun egin dutela erreferente diren bertako kirolariei esker, baita berritu berri den plazan ospatu diren ikuskizun nahiz txapelketak direla medio. Horregatik eta herri kirolak sustatzeko helburuarekin, lasterka, soka-tira, txingak, harri-jasotzea eta soskor-bilketarako jolas pista bat margotu da herri kiroletarako jolas-eremu horretan.\nPanel bat ere zintzilikatu da udaletxearen alboko paretean, herri kirol modaliate gehienen deskribapen eta ilustrazioekin, bisitariek informazio hori eskura izan dezaten. Honetaz gain, jolaserako materiala ere eskuragarri jarri du Leitzako Udalak. Heldu baten ardurapean, soka, soskorrak, txingak eta egurrez egindako “harriak”, beren botaleku eta guzti, erabili ahalko ditu nahi duen orok.\nIrisgarritasuna hobetzeko bidexka berriz, inklusioaren alde lanean diharduen LHL taldeak proposatu zuen eta Udalak burutu. Hainbat erabiltzailek eskertu duten hobekuntza izan da, izan ere, orain plaza denon eskura jarri baita, adokinegatik bertara ailegatu ezin zutenak barne.\nPlazaren itxura aldaketarako ukitu berezia falta zen. Frontisaren atzekaldeak kale estu batera ematen du eta bertan mural bat egiteko asmorekin Unai Ruiz artistarengana jo zuen Leitzako Udalak. Unaik, “tranpantojo” delako bat proposatu zuen pareta horretarako eta emaitza ikusgarria izan da. Aieneko garbilekuaren iturriko eskilaretan zutik jarrita, muralari begiratu eta atzeko paisaiko lerroei jarraipena ematen ahaleginduz gero, margolanak efektu berezi bat egiten du: izenak berak dioen bezala, begiradari tranpa egiten zaio eta eta nolabait “pareta desagerrarazi”. Aste honetan bukatu du margolariak eta honekin batera, plazako berritze lanak ere bukatutzat eman dira.


Kaltzio zinka antiestatikoki erresistentea den PVC homogeneo fabrika eta fabrikatzaileentzako ekologizatzailerik ez toxiko onenak Aimsea\nPVC egonkortzailea erabiltzea PVCzko zoru homogeneoak irtenbide gogorrak eta ultra-iraunkorrak dira trafiko handiko eta oso astunetarako. Elektrokonduktiboa eta ez elektrokonduktiboa izan daiteke. Zoru elektrokonduktiboa ospitaleetako kirurgia geletan erabiltzen da, eta ez da eroalea RTG erradiografia geletan. Ekipo medikoak edo medikuntzako makinak berak zoru mota egokia eskatzen du, eskatutako ezaugarrien arabera. PVC zoru homogeneoarekin, garbi mantentzea erraza da, poliuretanoaren gainazalaren kostuak zikinkeria eta isurketak jasaten dituelako. Egonkortzailea egokia da xaflak ekoizteko, denbora luzeko egonkortasun termikoa lortzeko.\nIngurumeneko PVC produktu bigunetarako jantzia, hala nola, egutegia, larru artifiziala eta horrela, SGS probaren bidez, RoHS ， EN71 ， EN1122 ， EPA 3050B, FDA 21CFR .172 888 betetzen ditu serie estandarra.\nEraginkortasun plastifikatzailea hobetu\nProzesamendu errendimendu bikaina\nHasierako kolore bikaina\nESBO 822C Kaltzio karbonatoa Barne lubricanat Kanpoko lubrifikatzailea pigm ents\nEgonkortzailearen dosia 1.5-3 erabiltzea gomendatzen da. Gomendatutako formula arabera kaltzio karbonato kopurua eta lubrifikatzaile dosiaren egokitzapen egokia.\nErrezetak barne dituzten datu guztiak benetakoak dira. Bezeroek eurek baieztatu behar dute produktua erabilgarria den ala ez, betetzen diren eta tokiko segurtasun eta osasuneko arau eta arauei aplikagarriak zaizkien, laborategia eta ekipoak erabiliz beharrezko proba egiteko. AIMSEAk ezin du inolako konpromisorik eman eta ez da galeren eta kostuen erantzule. Bezeroek tokiko patenteen araudia eta legeak bete behar dituzte\nErrezetak barne dituzten datu guztiak benetakoak dira, bezeroek eurek baieztatu behar dute produktua erabilgarria den ala ez tokiko segurtasun eta osasun arauak eta arauak betetzen eta aplikatzen dira, beren laborategia erabiliz eta beharrezko proba egiteko ekipamendua. AIMSEAk ezin du inolako konpromisorik eman eta ez da galeren erantzule kostuak. Bezeroek tokiko patenteen araudia eta legeak bete behar dituzte\nSPC / Harri polimerozko nukleo lauzak\nWPC / iragazgaitza den polimerozko nukleoak\nLVT / Luxuzko binilozko baldosak\nAurreko: Egonkortasun ez toxikoa, ertzak mozteko PVCzko juntura leun eta malguetarako\nHurrengoa: Zoladura Binilozko PVC sabaietarako LVT teila xaflak eta paretak ekologizatzeko egonkortzailea\nZoruetarako egonkortzaile pakete bakarra\nPvc Egonkortzailea, Pvc pakete bakarraren egonkortzailea, Pvc gehigarriak, Pvc ez-toxikoko egonkortzailea, Pvc Bero Egonkortzailea, Pvc Bero Egonkortzailea Flexbilearentzat,


2018ko azken hiruhilekoan 4.200 langaberen hazkundea eman da\nBiztanleria Aktiboaren inkestak argitaratutako datuen arabera, 2018ko azken hiruhilekoan 4.200 langabe gehiago zeuden, hau da, langabezi tasa %9,68raino igo da, aurreko hiruhilekoan baino bi dezima handiagoa.\nHego Euskal Herria Europan langabezia tasa altuenetarikoa duen lurraldea da oraindik ere; Serbiak, Espainiar Estatuak eta Greziak baino ez dute langabezia tasa altuagoa. EB-28ko bataz besteko langabezia tasa %6,6koa da; gurean, ordea, %9,7koa.\nPrekarietatea gero eta handiagoa da. Horren erakusle da behin behineko kontratuak 12.300 hazi direla azken hiruhilekoan, dagoeneko badira soldatapekoen %26 mota honetako kontratua dutenak (aurreko hiruhilekoan baino puntu bat gehiago). Enplegua dutenen %16,3k jardunaldi partzialeko kontratua du; puntu bat eta erdian egin du gora portzentaje horrek aurreko hiruhilekoarekin alderatuz. Emakumeen kasuan portzentaje hori %26,7ra igotzen da.\nEnpleguaren egoera aplikatzen diren politika publikoen ondorio da. Azken urteetan hainbat neurrri eta lan erreforma egin dira, ustezko egoera koiuntutal batean, eta bakar bat ere ez da izan langile klasearentzat mesedegarria. Neurri eta erreforma guzti hauek dira prekarietatea hazten jarraitzearen eta gizartearen gehiengoaren lan zein bizi baldintzak prekarioagoak izatearen erantzuleak. Hortaz, egoera aldatzeko politikak aldatzea beharrezkoa da.


Laburpena ( 181. zk.), 2008ko irailaren 23a, asteartea\nEBAZPENA, 2008ko abuztuaren 18koa, Euskal Herriko Unibertsitateko idazkari nagusiarena. Honen bidez agindua ematen da Fisika Aplikatua I Sailaren Arautegia Euskal Herriko Agintaritzaren Aldizkarian argitaratzeko.\nAGINDUA, 2008ko irailaren 1ekoa, Hezkuntza, Unibertsitate eta Ikerketa sailburuarena, Euskal Autonomia Erkidegoko Maisu-Maistren Kidegoan sartzeko hautatze-prozeduretan (2007ko martxoaren 16ko Agindu bidez deitutakoak) hautatutako oposiziogileak karrerako funtzionario izendatzen dituena.\nAGINDUA, 2008ko irailaren 1ekoa, Hezkuntza, Unibertsitate eta Ikerketa sailburuarena, María Asunción Trueba Cano andrea hizkuntza-eskola ofizialetako irakasleen kidegoko karrerako funtzionario izendatzen duena ingeleseko espezialitatean.\nEBAZPENA, 2008ko ekainaren 23koa, Energia eta Meategien zuzendariarena, zeinaren bitartez onartu eta herri-onurako deklaratzen baitira Muskiz eta Abanto-Zierbena udalerrietan, 14. eta 8. euskarrien artean, 10 Somorrostro-Muskiz Zirkuitua eta Campillo-Gallarta 4 Zirkuitua lotzeko airetiko 13,2 kV-ko linea elektrikoaren proiektua eta instalazioa.\nEBAZPENA, 2008ko uztailaren 21ekoa, Energia eta Meategien zuzendariarena, ondoko instalazio elektrikoak eraikitzeko baimena eman, proiektua onartu eta herriarentzat onuragarriak direla aitortzen duena: Mutrikuko Udalerrian, 13,2 kV-ko (d/c) lurpeko linea elektrikoa, olatuak aprobetxatzeko Plantako Burumendi Transformazio Zentroarekin bat egiteko dena. 28972/AT-H-2008-19 erreferentzia.\nEBAZPENA, 2008ko uztailaren 21ekoa, Energia eta Meategien zuzendariarena, ondoko instalazioari dagokionez, proiektua onartu eta eraikuntza herritarrentzat onuragarria dela deklaratzeko dena: Mutrikuko udalerrian, olatuak aprobetxatuaz energia elektrikoa sortzeko planta bateko instalazio elektromekanikoak (28972/AT-J-2008-1 espedientea).\nAGINDUA, 2008ko irailaren 2koa, Etxebizitza eta Gizarte Gaietako sailburuarena, gizarte-zerbitzuetako «Dolores Ibarruri» sarietarako 2008ko deialdia egiten duena.\nEBAZPENA, 2008ko abuztuaren 6koa, Nekazaritza eta Abeltzaintza zuzendariarena, landare-osasunerako produktuak aplikatzeko txartelak (oinarrizko eta kualifikatu mailakoak) 164. zenbakia duen ikastaroko ikasleei banatzeko baimena ematen duena.\nBalmasedako Lehen Auzialdiko 2 Zenbakiko Epaitegia\nEDIKTUA, hipoteka betearazteko 94/08 prozeduraren ondoriozkoa.\nEDIKTUA, 342/07 hitzezko judizioaren ondoriozkoa.\nLEHIAKETA. Iragarkia, Administrazio Orokorreko eta eta bere erakunde autonomiadunetako langileei Araba, Bizkaia eta Gipuzkoako lurraldeetan egin beharreko analisi eta proba klinikoetarako eta espezialista-kontsultetarako zerbitzuen kontratu administratiboa esleitzeko dena (KBN C02/037/2008 espedientea).\nIRAGARKIA, «familiari buruzko azterlan bat egitea» xede duen kontratuaren esleipena argitaratzeko dena (A-041/DJT-2008 espedientea).\nIRAGARKIA, Euskal Autonomia Erkidegoko organo judizialetarako bulego-materiala erostea helburu duen kontratua esleitu dela argitara ematen duena (S-011/DJT-2008 espedientea).\nIRAGARKIA, «Muskizko San Juan Poligonoa hiritzeko amaiera-lanen 2. fasea burutzea» helburu duen kontratua esleitu dela jakinarazteko dena (5/08 espedientea).\nIRAGARKIA, Hernaniko SUE 15.6 sektoreko urbanizazio obraren 1.A fasea (Antziolako mendebaldea) eta 1.B fasea (Sagastiya ekialdea) zuzentzea, ikuskatzea eta koordinatzea helburu duen zerbitzu kontratua esleitzeko dena (10T/08 espedientea).\nIragarkia, Ortuellako SR2-Peñota sektorea urbanizatzeko lanen 1. fasea zuzendu, ikuskatu eta bertako segurtasuna eta osasuna koordinatzeko zerbitzu-kontratua esleitzeko dena (11T/08 espedientea).\nIRAGARKIA, biztanleria heldua alkoholaren kontsumoaren gainean sentsibilizatzeko kanpaina diseinatzea xede duen zerbitzuen kontratua esleitzeko dena (29A/08 espedientea).\nIRAGARKIA, kale-garbiketa eta paper/kartoi eta bolumen handikoen bilketa zerbitzu publikoaren gestioa kontratatzeari buruzkoa.\nIRAGARKIA, Industria, Merkataritza eta Turismo Saileko Arabako Lurralde Bulegoko buruarena, Zigoitiako udalerrian, Apodakan etxe- eta merkataritza-erabileretarako gas propano kanalizatua biltegiratu, banatu eta hornitzeko instalazioaren proiektua (I. eta II. faseak) jendaurrean jartzeko dena.\nIRAGARKIA, 2008ko abuztuaren 25ekoa, Industria, Merkataritza eta Turismo Saileko Bizkaiko Lurralde Bulegoko buruarena, ondoko lanei dagokienez, ingurumen-inpaktuari buruzko deklarazioaren eta administrazio-baimenerako eskabidearen espedientea jendaurrean erakusteko dena: Zierbenako Udalerrian, Bilbo Portu Autonomoan kokatutako Punta Ceballos Terminaleko Esergui, S.A.n, gasolio biltegia hedatzeko hirugarren fasea.\nIRAGARKIA, Izena 1.abizena 2.abizena Datuak Babesteko Euskal Bulegoko zuzendariaren 2008ko ekainaren 16ko Ebazpena jakinarazten diona, zeinaren bidez Osakidetza-Osasun Euskal Zerbitzuaren PI07-009 espedientea ebazten baita.\nIRAGARKIA, bigarren mailako lanbide heziketako titulu bat (LH II) galdu dela argitara ematen duena (adarra: ile-apainketa eta estetika; lanbidea: ile-apaintzailea).\nIRAGARKIA, bigarren mailako lanbide heziketako titulu bat (LH2) galdu dela jakinarazteko dena (adarra: administrazioa; lanbidea: administraria).


'Urola Kostako Hitza', papera eta sarea berrituta - Uztarria (Azpeitia)\nUrola Kostako Hitza | Komunikabideak | Artikulua\n'Hitza'-ren webgune berritua. Ikusi haundiago | Argazki originala\nDiseinu berriarekin esnatu da gaur Urola Kostako Hitza egunkaria. Hamaikagarren urteurrenaren atarian, irakurleengana modu freskoagoan eta erakargarriagoan iristea da aldaketaren helburua, informazioa emateak bezainbeste garrantzia baitu emateko moduak. Gaur egungo tendentziei jarraituz, zurruntasunak alde batera utzi eta joko gehiago ematen duen diseinuaren aldeko apustua egin du eskualdeko komunikabideak. Logoa ere gaztetuta ageriko da hemendik aurrera.\nAldaketa handiena, ordea, egunkariaren atari digitalak izan du. Gaurtik aurrera itxuraz ez ezik, atalei dagokionez ere berrituta dator urolakosta.hitza.eus ataria. Komunikabide horrek .eus domeinuarekin bat egin zuen hasieratik, eta hemendik aurrera hala agertuko da munduaren aurrean.\nEdukiari dagokionez, Interneteko irakurleei ahalik produktu osatuena eskaintzen saiatu da Hitza, eta hala, betiko atalez gain, Multimedia eta Agenda bezalako atal interesgarriak ditu atari berrituak. Hitza-k lantzen dituen bideoez gain, ikus-entzunezkoen atalean eskualdeko hainbat lan interesgarri ere aurki daiteke: dokumentalak, musika taldeen bideoklipak eta film laburrak, besteak beste.\nAgenda atalean, berriz, irakurleak bere herriko eta inguruetako ekitaldien berri izango du klik batean. Iritzia atala ere berria izango da: astero paperean beren sinadura uzten dute Bostekoa-ko lagunek euren txokoa izango dute webgune berrituan, eta egunkariak argitaratzen diren gutunak ere irakurri ahal izango dira. Harpidedunen Txokoan beren fideltasuna eskertuko zaie egunkariko harpidedunei hain zozketaren bidez, eta bitxikerien atal bat ere izango du hemendik aurrera urolakosta.hitza.eus atariak: Hara! Gainera, azken urteetan bezala, sare sozialetan egoten jarraituko du egunero-egunero euskarazko eskualdeko komunikabideak.


17. Udako Argazkien Lehiaketak baditu irabazleak - Debagoiena - Goiena.eus\n17. Udako Argazkien Lehiaketa\n17. Udako Argazkien Lehiaketak baditu irabazleak\nGoiena 2021-10-01 08:02\nLau argazki irabazleak.\nAritz Murgia, Ibernalo Iparragirre, Iñigo Zubia eta Susana Gartzia dira aurtengo Udako Argazkien Lehiaketako irabazleak.\nKategoria bakoitzeko irabazle bat aukeratu du epaimahaiak, hiru sari guztira; eta herritarrek Publikoaren Saria aukeratu dute beraien botoekin.\nAritz Murgia Mendizabalek Sardinian ateratako argazkia aukeratu du epaimahaiak Nazioartean kategoriako argazki irabazle moduan. Arrasateko Halcon Bidaiak-en eskutik, Toñanesko La Estela Cantabra ostatuan bi pertsonarendako bi gau eta gosaria irabazi du.\nEuskal Herrian sailean Ibernalo Iparragirre Ortegaren argazkia aukeratu du epaimahaiak, Gastiainen ateratakoa, hain justu ere. Gure Ametsa jatetxean bi lagunendako afariaz edo bazkariaz gozatzeko aukera izango du.\nEpaimahaiak aukeratu duen hirugarren argazkia Protagonistak kategoriakoa izan da. Alaia, Abartzuzan freskatzen izeneko argazkia gailendu da, Iñigo Zubiak ateratakoa. Eroski Arrasateren eskutik LG K 51S smartphonea eskuratuko du.\nAzkenik, Publikoaren saria Susana Gartziak eskuratu du Laredon ateratako argazkiarekin. Berarentzat izango da Bergarako Ereindajan-en eskutik bertako eta kalitatezko produktuen saski ederra.


Ama say | Esan Ozenki Records\nIkusi ditut umeak kaleak ametsak akatzen\nOrtuellan (Bizkaia) 90eko hamarkadan sortutako taldea da Ama Say. AEBetako rock talde alternatibo garaikideen soinu distortsioa eta melodiarako sena jorratu zuen, euskara eta ingelesa nahasiz erreferentzia literarioz jositako hitzetan. Bi disko eta zuzenean grabaturiko CD txiki bat argitaratu zituen Esan Ozenki diskoetxearekin, 1995ean desagertu aurretik. Taldekideetako batzuek Zein? sortu zuten geroago, eta 2008an berriz elkartu zen Ama Say, zuzenekoak eskaintzeko. Hala ere, 2010ean Ren Fan argitaratu zuen.\nIbon eta Gontzal Bilbao anaiek (ahotsa eta gitarra, eta bateria, hurrenez hurren), Karlos Alonsok (baxua) eta Pepek (gitarra) sortu zuten Ama Say, 1991. urteko Aste Santuan. Taldekideetako batzuk aurreko urtean hasi ziren biltzen, El Club del Sexo izenpean, eta maketa bat grabatu zuten lehiaketa batera bidaltzeko. Partaide aldaketa batzuk izan ondoren, 1991n finkatu zen Ama Sayren lehen formazioa. Izena euskara eta ingelesa lotzen zituen hitz joko bat zen, eta taldearen bereizgarrietako agertzen zuen: bi hizkuntzen erabilera, nagusiki euskaraz abesten bazuen ere. Horri lotuta zegoen ahotsa beste instrumentu bat bezala erabiltzeko eta hitzen sonoritatearekin jolasteko taldearen joera. Mikel Laboa zuten eredu. "Abangoardia izan da eta izaten jarraitzen du. Bilatzen dituen doinuak eta ahotsak oso gustukoak ditugu. Oso ausarta izan da beti, eta eskemak apurtzen aritu izan da. Norma apurtzen saiatu da, edukia apurtzen, melodia apurtzen, kontrasteak bilatzen..." (1). Hori bera bilatzen zuen Ama Sayk ere, eta lortu zuen bere neurrian.\n1991ko irailean Pepek taldea utzi zuen, eta Txabi Palacios gitarrista sartu zen taldean. Bi maketa kaleratu ondoren, 1992ko udan lehen diskoa grabatu zuten euren kabuz, eta Esan Ozenkiri bidali ostean, Irungo diskoetxeak argitaratu zuen Ikusi ditut umeak kalean ametsak akatzen (1992). Berrikuntza ekarri zion Ama Sayk euskaraz egindako rockari, garai hartako AEBetako talde independenteen eraginak bereganatuz: Sonic Youth, Pixies, Yo La Tengo, Dinosaur Jr... Euskal Herrian baziren ingelesez abestuz eragin berberak zituzten talde batzuk, Getxo Sound multzoa osatu zutenak (El Inquilino Comunista, Lord Sickness, Los Clavos...), baina musika hori euskaraz egiten lehena izan zen Ama Say. Karlos Alonsoren arabera, "Beti Muganekin batera agian euskal musikaren esparrua zabaldu genuen. Baina promozioa ez zen izan aproposena. Esan Ozenkiren katalogoan oso arraroa zen Ama Sayren diskoa garai hartan. Estatu mailan adibidez, ez dugu uste gure diskoa guk izan genezakeen entzulegora iritsi zenik, baina guk geuk ere ez genuen inoiz ipurdia gehiegi mugitu gure lana promozionatzeko" (2). Hala ere, lehen diskoaren ale batzuk Frantzian saldu ziren, beharbada Negu Gorriak taldearekin Pauen eman zuten kontzertuaren ondorioz.\nKontzertuetan taldeak agertzen zuen indarraren erakusgarri, 1994ko apirilean Noiz pop? (Esan Ozenki, 1994) grabatu zuen Gorlizko Xurrut tabernan, sei kantuz osaturiko zuzeneko CD txikia. Grabazioak ez zuen taldeak espero zuena jaso, baina hala ere argitaratzea erabaki zuen. "Kontzertua bi zatitan eman genuen, eta lehena zen grabatu behar zena, baina teknikoari rec botoia sakatzea ahaztu eta noski, ez zen grabatu. Bigarren partea grabatu zen, baina punkyagoa izan zen hura. Nahasketetan ere ez genuen ardura gehiegi jarri eta gauza batzuk desproporzionatuta geratu ziren. Dena den, prestakuntza osoa egin genuenez, argitaratu egin genuen" (2).\n1994ko udan grabatu zuen laukoteak bigarren eta azken lan luzea, Say ama (Esan Ozenki, 1994), Jose Lastra soinu teknikariarekin, ohi bezala. Argazkietan ez agertu arren, taldeko beste kide bat zen Lastra, zuzeneko soinu teknikaria izateaz gain kantuetarako ideiak ematen baitzituen. Giro ilun, esperimental eta itogarrietan bildu zituzten disko horretako kantuak, lelo eta melodia kutsagarrietarako joera galdu gabe. Hitzetan erreferentzia literario ugari zeuden ("Papillons noirs", Pako Aristiren ipuinetako izenburuekin osatu zuten; "Adi Holden" Zekale artean harrapaka (J.D. Salinger) nobelako protagonistari buruzkoa da; "Beldurrik ez" Dune liburuan oinarritutako beldurrezko istorio bat da...) eta baita zinematografikoak ere (Leolo). Kolaboratzaile ugari izan zituzten estudioan, tartean Beti Mugan-eko Nagore Santamaria abeslaria ("Beti Mugan" taldearen omenezko kantua da), Mikel Kazalis (Anestesia, Negu Gorriak) eta Lino Prieto (Parabellum). Halaber, Joakin G. Pikaza gitarristak hiru kantu grabatu zituen. Diskoa kaleratu eta berehala Palacios ordezkatu zuen Pikazak. Urte batzuk geroago Ixo taldea sortu zuen Palaciosek.\n2008. urtean berriz entseatzen hasi ziren Ama Sayko kideak, eta azaroaren 13an etenaldiaren ondorengo lehen kontzertua eman zuten Bilboko Kafe Antzokian. Karlos Alonsoren ordez, David Gonzalezek (PI.L.T., Berri Txarrak) hartu zuen baxua, eta Jose Lastra soinu teknikaria ere batu zitzaion taldeari, teklatuak eta programazioak joz. 2009an Bilbao BBK Live jaialdian parte hartu zuen, eta 2010eko udan disko berria grabatzen hasi ziren Ibon Bilbao, Gotzon Bilbao, Mikel Gonzalez eta Joakin G. Pikaza. Ren Fan (Bonberenea Ekintzak) 2010eko udazkenean argitaratu zuten. Diskoa grabatu ostean Pikazak taldea utzi zuen eta Gorka Molerok (Yakuzi) hartu zuen haren lekua.\nBestalde, Gontzal Bilbaok eta Karlos Alonsok Zein? sortu zuten 1997an, Kepa Bilbao (ahotsa eta gitarra) eta Lino Prietorekin (gitarra). Urte berean "Bautista Basterretxe" kantua grabatu zuten Ikastola berria eraik dezagun Zuberoan disko kolektiborako (Esan Ozenki, 1997). Geroago, Joakin G. Pikaza sartu zen Prietoren ordez. Zein?-ek hiru disko argitaratu ditu: Seiehun eta bi (Metak, 2002), Photogramak (Metak, 2004) eta Ahari-talka (Noizpop, 2008). 2004an euskal talde onenaren saria irabazi zuen Bilbo Hiria Pop-Rock Lehiaketan.


Ipar Renania eta Westfalia – Gazteon KZ\nAlemania bezalako herrialde batek ibilbide asko marrazteko ematen du, eta mapan ezinbesteko helmuga ugari markatzeko. Berlinetik egin dugun bidaiaren ondoren, oraingoan 4 eguneko ihesaldia jo du Ipar Renania-Westfalia estatu federatuan barrena. Eta egun hauetan hiru hiri garrantzitsu bisitatuko zituen: kolonia, Dortmund eta Düsseldorf. Alemaniako lurralde-erakunde hori Alemaniako mendebaldean dago, eta Belgika eta Herbehereekin ditu mugak, Düsseldorf hiria bera hiriburua izanik. Deutsche Bahn AG Alemaniako tren enpresa nagusiaren tren bidezko komunikazio onak herrialde honetan eroso ibiltzeko aukera ematen digu. Horrela, bidaiak marraztu ditzakegu hainbat hiri bisitatuz, ihesaldi laburretan, konplikazio askorik gabe eta azkar. Horrela bidaiatzeak eskaintzen digun beste abantaila bat herrialdeko aireportu ezberdinetan sartu eta irten ahal izatea da. Horrela askoz hobeto aprobetxatuko dugu denbora.\nNire kasuan, ostegun goizean Colonia/Bonneko (CGN) aireportutik sartuko nintzateke igande arratsaldean Düsseldorfeko (DUS) Nazioarteko Aireportuan hegaldi bat hartuta ateratzeko. Egunak honela banatuz: ia egun oso bat Kolonian, egun eta erdi Dortmunden, eta beste egun eta erdi Düsseldorfen. Bidaia honela egin zen, nahiz eta hurrengo sarreretan, bisita bakoitza xehatuko dudan, hiri bakoitzak nire ustez merezi dituen egunak adieraziko ditut. Era berean, eta denboraz posible izan ez bazen ere, hiru helmugetatik egin daitezkeen bisita interesgarri batzuk aipatuko ditut.\nDena den, zalantzarik gabe, Koloniako Aireportua eta Düsseldorfeko Nazioarteko Aireportua dira Ipar Renania-Westfalia bisitatzeko aukerarik onenak. Nire kasuan, Koloniatik sartu eta Düsseldorfetik irten zen hegaldia 105 eurokoa izan zen bidaiari bakoitzeko. Prezio benetan lehiakorra, are gehiago bidaia asteburu betean eta udan egin zela kontuan hartuta.\nKoloniako gune turistikoena Altstadt da. Beraz, zalantzarik gabe, hirigune zaharra da hirian ostatu hartzeko aukerarik onena. Eremu hori Cäcilienstraاek banatzen du iparraldean eta hegoaldean. Iparraldea, zalantzarik gabe, hegoaldean aurkitzen ditugun bizitoki-proposamenak baino dezente garestiagoa da. Gure aurrekontua are gehiago aurreztu nahi badugu, Rhin ibaiaren beste ertzera iritsiko gara. Koloniako ekialdean Deutz auzo modernoa dago. Hirigune historikotik 15 minutu pasatxora dago oinez, beraz, oinez edo garraio publikoan, oso kontuan hartzeko aukera izan daiteke. Azkenik, Neustadt Nord aukera ere baloratu dezakegu, Altstadt periferian dago, eta hotelen eskaintza nahiko garrantzitsua da. Kontua izango da kontuak ematea eta zentrotik pixka bat gehiago aldentzea errentagarria ote zaigun ikustea. Baina, era berean, berriro esan behar da Kolonia ez dela hiri handiegia, eta, beraz, garraio publikoa erabiliz edo pixka bat ibiliz gero, leku interesgarri gehienetara iritsiko garela.\nDortmunden lo egitea\nDortmund hiriaren erdigunea Bundesstraاe 54 errepideak inguratzen du, bisitatu beharreko leku gehienak barruan uzten dituen errepide federalak. Eta, aldi berean, iparraldean tren geltoki nagusia eta hegoalderago Westfalenpark utzita. Beraz, erosotasunagatik ostatu hartzeko lekurik onena Dortmund Hauptbahnhof tren-geltokiaren ondoan egitea da, zalantzarik gabe. Horrek gonbidatzen gaitu hotelak bilatzera City-Ost eta City-West guneetan batez ere. Hegoalderago bada ere, Ruhrallee-Ost herrian oso eskaintza ekonomikoak aurki ditzakegu, baita Signal Iduna Parketik gertu ere, Dortmundeko Borussia estadioa.\nDüsseldorfen lo egitea\nDüsseldorfen kasuan, kontuan izan behar da auzoen sakabanaketa handiagoa dela. Kokapenari dagokionez, aukerarik onenak Altstadt (hirigune historikoa) eta hirigunea (aurrekoarekin nahastu behar ez dena) dira, eta Düsseldorf Central Station inguruan garatzen da. Bi aldeen artean 2 kilometro inguruko tartea dago, biak Rin ibaiaren eskuinaldean. Bi auzoen hegoaldean, Düsseldorf-Carlstadt edo Friedrichstadten ostatu hartzeko aukera azter dezakegu. Nire ustez, erosotasuna eta lasaitasuna bilatzen baditugu, hiriaren erdialdea da aukerarik onena.\nIpar Renania-Westfaliako garraioa\nAlemaniako mendebaldeko hiriak oso ondo komunikatuta daude Alemaniako Bahn trenbide-garraio publikoaren sarearekin. Prezio nahiko onargarriekin, gutxi gorabehera ordubeteko ibilbidea 20 euro inguruan mugitzen delarik (bigarren klasean). Horrela, Ipar Renania-Westfaliako helmuga interesgarrienetako estazio nagusien artean azkar, eroso eta erraz mugitzeko aukera ematen digu. Prezioak kontsultatu eta erreserbak Trenes Bahn-en webgunean bertan egin ditzakezue. Gainera, guztiek dute entxufeak eta doako Interneterako konexioa. Eserlekua gordetzeak plus bat dakar. Hau normala da tren alemaniarretan. Hala ere, aparteko hori aurreztu nahi badugu, kategoriari dagokion autoan sartu beharko dugu, eta eserlekuetan egingo dugun tartea okupatuta ez dagoela egiaztatu. Eta horrela han eseri, arazorik gabe. Zalantzetatik ateratzeko, adibideko irudiei erreparatu, besterik ez.\nTrenez hainbat orduko ibilbidea egin behar dugunean edo oso data seinalatuetan bidaiatzen dugunean izan ezik, aurreztu egin dezakegu. Edo aukera ekonomikoagoak bilatu nahi baditugu, ibilbide hori egiten duten autobusak bila ditzakegu. Normalean, FlixBus enpresak egunean hainbat maiztasun izaten ditu Alemaniako hiri gehienak konektatzeko. Egiaztatu ahal izan dudan bezala, nahiko ordutegi goiztiarretan edo beranduegi iristen dira. Beste behin ere, kontua izango da ea zerk konpentsatzen gaituen gehiago.\nHiri handietan, metro-, tranbia- edo autobus-linea onak aurkituko ditugu. Hala ere, ia guztiak oinez ondo bisita daitezkeen hiriak dira. Hala ere, Düsseldorf-eko puntu batzuetara iristeko, eskertuko dugu garraio publikoren bat hartzea distantziak murrizteko. Zalantzarik gabe, Ipar Renania-Westfaliako garraio onak asko errazten digu Alemaniako Estatu Federaleko hainbat puntu ikustera joatea.\nZein leku bisitatu behar dira Ipar Renania-Westfalian?\nIpar Renania-Westfaliako Estatu Federala oso aberatsa da ondare kulturalean, historikoan, gazteluetan, hondakinetan, naturguneetan, parke tematikoetan eta museo espezializatuetan. Nahiz eta gure ibilbidea egiteko orduan garrantzitsuena hiri garrantzitsuenetako batean zentratzea den, eta hortik aurrera, eguraldiak uzten badigu, interesgune nagusietara ihesaldiak egitea. Nabarmendu beharreko hirien artean hauek ditugu: kolonia, Düsseldorf, Dortmund, Bonn, Akisgran, Duisburgo edo Münster. Guztiek xarma nahikoa dute beren merituengatik bisita bat egiteko, nahiz eta, zalantzarik gabe, eskualdeko interesik handiena Kolonia eta Düsseldorf izan. Beraz, Alemaniako inguru honetara egindako lehen bidaia batean, bi hiriek gure agendan egon beharko lukete.\nHortik aurrera, norantz mugituko garen zehaztu behar dugu. Koloniatik bisita erosoa da Bonn, Mendebaldeko Alemaniako antzinako hiriburua eta Beethovenen Etxea ospetsua. Edo Phantasialand bisitatu, Kolonia eta Bonn arteko parke tematikoa. Beste aukera bat ondoko Dortmund da. Hiri ospetsua Bundesligako futbol taldeagatik. Aldi berean, Düsseldorfetik egin beharreko bisita erosoa ere bada. Bai eta Duisburgora joan ere. Azkenean, nire kasuan, neukan denboraz, Ipar Renania-Westfaliako triangelua deitzen dudana egiten amaitu nuen: kolonia, Dortmund eta Düsseldorf. Konbinazio horrek 3 hirietako edozeinetan hasi eta buka dezakegu. Joan-etorriko hegaldiak izango dira erabakigarriak.\nEtorkizuneko bisitaldi baterako beste ihesaldi batzuk geratuko dira inguruan, baita inguruko herrialdeetara salto egin ala ez dakienak ere. Izan ere, interesgune asko Belgika eta Herbehereekin mugan daude.\n← Urte oso gogorra arteentzat\nTravis Touch Go, 155 hizkuntzatako itzultzaile adimenduna →\nCazorla eta bere mendilerroa, Jaéngo arima


albisteak – 6 orrialdea – LabCaf\nCAF Solasaldiak I\nCAFera ere iritsi da Euskaraldia. Aste honetan zehar Euskara Batzordeko kideak izen-emate orriak banatu dituzte enpresako sarrera ezberdinetan. Horrekin batera izen-emate horri horiek sartzeko kutxak ere jarri dituzte enpresa guztian zehar. Inskripzio orri horiek betetzeko epea urriak 19 ostirala, eguerdiko 12tan amaituko da. Gogoratu, nahiz eta enpresatik kanpora izena emanda izan, garrantzitsua dela CAFen bertan ere aipatutako orria betetzea Euskara …\nPresoen Aldeko CAFeko Lagunen eskaerari erantzunez eta gehiengo sindikalak egin moduan, CAFeko Enpresa Batzordeak gehiengoz (LAB, ELA eta ESK alde eta CCOO abstenitu) dei egiten die langile guztiei datorren larunbatean urriak 20, arratsaldeko 17:00etan Donostiako Antiguoko tuneletik abiatuta Orain Presoak lelopean SAREk deitutako manifestaldian parte hartzera.\nCAF-ek SOLARIS autobus ekoizle poloniarra erosi du\nHiriko mugikortasun jasangarriko sistemetan Europa mailako liderdoa lortzea. Hori da CAF konpainiak bere plan estrategikoan zehaztutako helburuetako bat. Eta bide horretan, “aurrerapauso handia” eman dute, Poloniako Solaris autobusen enpresa fabrikatzailea erosita. Horrela, CAF Taldea “autobusen segmentuan merkatuko gaur egungo liderretako bat” bihurtuko dela azaldu du konpainiak. Solaris 1996an sortutako autobus konpainia da. 32 herrialdetako 700 hiri baino gehiagotan du presentzia, …\nGaur, maiatzaren 17a, Trans-Lesbo-Homo-Bifobiaren kontrako eguna da. Horregatik, LABetik lantokietan sexu aniztasuna askatasunez bizi ahal izateko gida eta protokoloa berritzen ari gara eta Hego Euskal Herriko hiriburuetan disidentzia sexu generikoko taldeak sortzen ari gara. Trans-Lesbo-Homo-Bifobiak hamaika aurpegi ditu eta toki guztietan ematen da, baita lan munduan ere: behin eta berriz estereotipoak erabiliz, bizitza sexuala etengabe kuestionatuz, iseka eginez, umiliatuz… Langile …\nEnpresa Batzordeak, LAB, CCOO eta ESKren babesarekin eta ELAren abstentzioarekin ondorengo oharra publikatu du gaurko egunean: Pasa den apirilaren 6ean, Zuzendaritzak bilera batera deitu gintuen, BioDonostia Osasun Ikerketa Institututik, erraustegia eraiki aurretik eta ondoren, osasun frogak egiteko CAFeko 20 langile boluntario behar zituztela helarazteko. Alde batetik, gogor salatu nahi dugu GGBBek Komiteari ezer jakinarazi aurretik, CAFeko langileekin honelako ikerketa bat egitea …\nMaiatzak 1: Lan, Bizi, Herri duina\nAurten ere Maiatzak 1an LABkideok kalera aterako gara. “Lan, bizi, herri duina” izango da aurtengo leloa, eta bi erronka izango ditu ardatz: eraldaketa sozialerako grina gauzatzeko mobilizazio soziala indartzea; eta aldaketa sozialerako grina edo gogo hori burujabetza prozesuarekin lotzea. LAB-CAFetik ere eskualdez eskualde antolatu diren mobilizazioetan parte hartzeko deia egiten dizuegu CAFeko langileoi. Zentzu honetan, Goierrin, Ordiziako plazan antolatu den …


Martxa bizian igaroko dute abuztua Tecnuneko zenbait ikaslek | El Diario Vasco\nGipuzkoaMartxa bizian igaroko dute abuztua Tecnuneko zenbait ikaslek\nMartxa bizian igaroko dute abuztua Tecnuneko zenbait ikaslek\nMotorsport taldea, ikasturte honetaneraiki duten bolidoarekin. / LOBO ALTUNA\nAurreko urteetan bezala, Formula Student txapelketan ari dira lehiatzen bolido bana, elektrikoa eta konbustiokoa, garatu duten taldeak\nSábado, 5 agosto 2017, 13:12\nDonostian kokatuta dagoen Nafarroako Unibertsitateko Tecnun Ingeniarien Goi Mailako Eskolan tradizioa da bolidoak diseinatzea, eraikitzea eta horiekin lehiatzea herrialde askotako unibertsitateetako taldeak biltzen dituen eta F1-eko zirkuituetan jokatzen den Formula Student txapelketan.\nAurtengo ikasturtean bederatzigarren urtez eutsi diote tradizioari, eta Motorsport taldeak prest dauka autoa abuztua martxa bizian igarotzeko. Gogoratu behar da beste talde bat ere badutela, Seed Racing, bolido %100 elektriko bat garatu duena. Tade horrek Parmako lasterketan hartu zuen parte, uztailaren 19tik 23ra.\nIgnacio Pombo eta Javier Aperribay buru direla, Motorsport taldeko kide diren 47 ikasleek ikasturte osoa eman dute lanean hurrengo asteetan emaitza ahalik eta onenak lortzeko. Helburua da aurreneko 15en artean gelditzea ingeniaritza ikasle gazteen arteko norgehiagokan.\nAurreneko erronkari Alemaniako Hockenheimen egin beharko diote aurre datorren asteartean, hilaren 8an. Alemaniako Formula Student hilaren 13an amaituko da. Tarte horretan, konbustioko motorren kategorian parte hartzen duten 70 unibertsitateetako taldeekin lehiatu beharko dira.\nOndoren, hilaren 23tik 27ra, Montmelón aritu beharko dute bi taldeek, auto elektrikoak ere lehiatuko baitira Katalunyako zirkuitoan.\nEl 75% de los fallecidos en las carreteras de Gipuzkoa se producen en vías secundarias «Paisaiara gerturatzea», Ondareari buruzko Jardunaldien helburua


Kontrako eztarritik joan daitezkeenekin, kontuz – Guraso.eus\nKontrako eztarritik joan daitezkeenekin, kontuz\n2021-03-29\tguraso\tIruzkinik ez\nEdozein adinarekin gerta daiteke zerbait kontrako eztarrira joatea, eta esan daiteke haur txikiekin bereziki zaindu beharreko arrisku bat dela. Haur txikien kolektiboa aipatuko dugu hemen, baina pertsona nagusiak alde batera utzi gabe; izan ere, adinean aurrera joandakoan ere agertzen dira arazoak kontrako eztarrira joandako elikagaiak edo likidoak direla-eta.\nUmeetara itzulita, gurasoen eta hezitzaileen beldur handienetariko bat da elikagaiak kontrako eztarrira joanda sor daitezkeen arazoak, batez ere esnea ez den beste gauza batzuk probatzen hasten diren garai horretan. Elikagai berriak jaten ikasteko sasoia izateaz gainera joera dute aurkitzen duten guztia ahora eramatekoa, eta horrek ere ezuste bat baino gehiago ematen ditu sarri.\nZerbait kontrako eztarritik joaten denean aire-falta da sortzen den arazoa. Elikagai batek, likido batek edo objektu batek eztarriko aire-bidea oztopatzen du, eta horregatik sortzen da aire-falta.\nGiza gorputzean zati komun bat dute ahotik uzkira doan digestio-bideak eta sudurretik zein ahotik biriketako albeoloetara doan arnasbideak: faringea. Eremu anatomiko hori bidegurutzea da; izan ere, horren amaieran, banantzen dira aire-bidea laringeari bidea emanez, eta digestio-bidea hestegorrirantz jarraituz.\nGoiko irudian ikus daiteke argi: faringearen ondotik banantzen dira laringea –gorriz– eta esofagoa –horiz–.\nOhikoena da janaria faringetik pasatzea eta hortik hestegorrira, baina, batzuetan, gerta daiteke arnasbidera igarotzea eta trabatzea. Hori gertatzen denean, gorputzak mekanismo batzuk jartzen ditu martxan okerreko bidea hartu duen gaia faringera bueltatzeko. Mekanismo horietako batzuk dira eztula, goragalea eta berrahoratzea.\nEztulak eragiten duena da birikek barruan duten airea azkar eta indar handiz bidaltzea gorantz. Kasu gehienetan nahikoa izaten da trabatuta dagoen hori faringera itzul dadin. Eztul pare batekin konpondu ohi da arazoa.\nAdi ibili behar dugu ordea eztul jarraitua agertzen bada. Eskaini arreta ume horri gerta daiteke-eta aire-bidea berriz zabaltzeko arazoak izatea. Larrialdietara jo behar da halakoetan edo 112 telefonora deitu behar da haurra ebalua dezaten.\nTrabatzeko arrisku handiena duten elikagai gehienek hiru ezaugarri nagusi hauetakoren bat edo bat baino gehiago betetzen dituzte: gogorrak dira, borobilak dira edo/eta zuntz handikoak dira. Hala, haurrei kosta egiten zaie horiek murtxikatzea eta irenstea.\nGogorrak izateagatik arriskutsutzat jotzen diren elikagaien zerrendan fruitu lehorrak nabarmentzen diren. Helduei ere, batzuetan, kosta egiten zaigu mastekatzea. Hori dela-eta, gomendio orokorra da haurrei ez ematea fruitu lehorrik ez eta ahosabaiaren kontra, hortzekin edo mihiarekin zanpatu edo txikitu ezin duten solidorik.\nKontuz, baita ere, borobilak diren elikagaiekin, eta batez ere azala dutenean. Mahatsak edo tomate cherryak sartzen dira kategoria horretan. Borobilak diren elikagaiekin gertatzen da haurrek bueltaka ibiltzen dituztela ahoan mastekatu ezinik eta, azkenean, osorik irensten saiatzen direla horrek faringean trabatuta gelditzeko duen arriskuarekin.\nZuntz handikoak diren elikagaiekin ere kontuz ibili behar da. Esaterako, urdaiazpikoarekin, ananarekin edo ganbekin. Oso ondo murtxikatu behar dira irentsi aurretik, eta haurren arazoa da ez dakitela zenbat denboraz mastekatu behar dituzten elikagaiak kontrako eztarrian arazorik ez eragiteko. Elikagai hauek, gainera, janari-bola bihurtzen dira ahoan mastekatu ostean eta eztarriko bidea hartzen dutenean litekeena da trabatuta gelditzea.\nBeraz, saihestu behar diren elikagaien artean daude fruitu lehorrak, urdaiazpikoa, gozoki gogorrak, gozoki bigunak edo gominolak, mahatsak, cherry tomateak, gereziak, olibak, saltxitxak, poltsako patata frijituak, azenario eta sagar gordina, zuntz handiko okelak eta arto krispetak.\nInoiz gertu dugun haurtxo bati halakorik gertatuz gero saiatu behar dugu lasai egoten. Ez da erraza, baina eraginkorragoak izango gara, ziur. Gogoratu gorputzak badituela bere mekanismoak eta eztula eraginkorra izan ohi dela.\nHala ez bada, har daitezke neurri batzuk arnasbidea desblokeatzeko. Horien artean daude bihotz-biriketako bizkortze maniobrak. Beti da interesgarria lehen sorospenetan trebatzea. Asko dira doako formakuntza saioak eskaintzen dituzten erakundeak. Online ere hainbat daude lehenengo hartu-eman gisa erabiltzeko.\nHorrekin batera komeni da 112 larrialdi zerbitzuetara deitzea, eta bertatik eskatutako informazioa lasai eta argi ematea.\nIruzkinik ez "Kontrako eztarritik joan daitezkeenekin, kontuz"


Screamers & Sinners taldeak 'Demon Tales' diskoa aurkeztuko du aste bukaeran - Debagoiena - Goiena.eus\nScreamers & Sinners taldeak 'Demon Tales' diskoa aurkeztuko du aste bukaeran\nMirari Altube 2014-01-17 15:23\n'Demon Tales' diskoaren irudia.\nArrasate eta Aretxabaletako kideak dituen Screamers and Sinners taldeak 'Demon Tales' diskoa aurkeztuko du aste bukaeran. Gaur, gurean izango dira, Haizea tabernan (20:30) eta horiekin batera joko du Gaupa-Heroes talde aretxabaletarrak. Bihar, ostera, Arrasateko gaztetxean izango dira (22:00), Los Quadrophenicos talde arrasatearrak eta Gaupa-Heroesek lagun eginda.\nOraindik talde hasiberria da Screamers and Sinners, urte eta erdi inguru bakarrik pasatu delako sortu zutenetik, baina bertako kideak eskarmentu handiko musikariak dira, Golpe de Estado, Neallta Fola eta Los Galerna taldeetan jarduten dutelako. Psychobilly deitutako estiloa lantzen dute, punk eta rockabilly estiloen nahasketa, hain zuzen. Baina beste hainbat estiloren eragina ere badutela diote, hasi surf instrumentalean eta countryan bukatzeko. Gitarra bik, saxoak, armonikak, kontrabaxuak eta bateriak osatzen dute taldea, baina diskoa grabatzerakoan laguntzaileak ere izan dituzte; Little Jim kantuan Jul Bolinagak banjoa jo du eta Evil Trashmen kantuan Txus Stillek pianoa.\nTaldearen lehenengo diskoa da aste bukaeran aurkeztuko duten Demon Tales, eta Aretxabaletako Nekrosounds estudioan grabatu dute. Oraingoz disko konpaktu formatuan bakarrik atera dute, eta aurrerago biniloa etorriko dela iragarri dute taldekideek.


ADARRAREN PUNTAN: ZUETARIKO BAT\n2015(e)ko martxoakren 8(a), igandea\nEmma Watson aktorea NBEn emandako hitzaldian\nZentzuzkoa ematen du: bidezko kausak ez dira lagundu behar zeure interes partikularrekin bat egiten dutelako, berez laguntzekoak direlako baizik. Hala eta guztiz ere, esate baterako, oso gutxitan ikusten dira juduak palestinarren aldeko ekimenetan edo zuriak beltzen eskubideen aldeko manifestazioetan. Salbuespenak salbuespen (eta jakina da salbuespenak araua baieztatzen duela) arazoa zuzen-zuzenean gurea ez baldin bada, baztertzeko joera dugu. “Lan egiten dutenek/ langabetuez barre egiten dute/ eta libre daudenek presoez” abesten zuten Eskorbutokoek. Zoritxarrez elkartasuna, gehienbat, agirietan erabiltzen den hitz potoloa besterik ez da eta badirudi gure kontzientziak geure zilborrarekin erlazio zuzena izaten duela.\nGaurko egunak, adibidez, guztion aldarrikapen baten eguna izan behar luke. Taxuzko arrazoirik ez da falta. Hala ere, ez dira gutxi feminismoa gizonen kontrako mugimendutzat sentitzen duten gizonezkoak, eta egia esan, ez nuke baietsiko, azken bolada honetan, aldaketa nabarmenik sumatzen dudanik, sentipen horri dagokionez. Are larriago: emakume askoren artean ere hedatua dago nolabaiteko irudi negatiboa. 2014. urte honetan, oraindik ere ez da batere arraroa emakume baten ahotsean antzinako leloa entzutea: “ez naiz feminista ez matxista, niretzat txanpon berberaren bi aldeak besterik ez dira”.\nDatu banaka batzuk besterik ez aipatzearren, merezi du gogoratzea gure estatuan 51 emakume erail dituztela 2014. urtean haien bikoteek edo bikote ohiek, (658 azken hamarkadan), zortzi orduro bortxaketa bat gertatzen dela edo emakumeen soldatak % 16 txikiagoak direla, lan berdinarengatik, Europako Batasunean. Langabeziaren datuak ere askoz negatiboagoak dira emakumeentzat, 13.000 langabetu gutxiago zenbatu diren arren, 6.319 gehiago dira emakumeen artean, azken datuen arabera. Eta hau mundu mailan dagoen egoera ez aipatzearren.\nEskubide-berdintasun eza guztion arazoa da eta guztiontzat da kaltegarria. Hau ulertzen ez dugun bitartean, nekez joko dugu aurrera. Hau izan zen Emma Watson aktoreak NBEnemandako mintzaldiaren ardatza.\nErabat hunkigarria eta baliagarria deritzot hitzaldi honi. Harry Potter filmetan horren ospetsua egin zen artistaren ahotsean, feminismoaren aldeko -eta hortaz berdintasunaren aldeko- horren hitz zentzuzkoak entzutea, egundoko berri ona da, kontuan izanik mundu osoko gazte askorengan izan dezakeen eragina.\n“Gizonari ez bazaio sinistarazten oldarkorra izan behar duela, emakumea ez da otzana izango. Gizonari ez bazaio irakasten kontrolatzailea izan behar duela, emakumea ez da kontrolatua izango. Biak, emakumezkoak eta gizonezkoak libre sentitu behar dira indartsu izateko. Generoak multzo bezala ikusteko ordua da eta ez elkarren kontrako poloak bezala. Elkarri erronka-egiteari utzi behar diogu. Biak askatuago izan gaitezen eta honetaz ari gara kanpaina honetan: askatasunaz”.\nEmmaren berbetan emozio izpi bat suma zitekeen, baina haren mezua guztiz erabatekoa zen. Hasieran arreta eta sorpresa nabaria zen entzuleen aurpegietan, baina aurrera zihoan heinean argi eta garbi igartzen zitzaion hizlariari, bihotzarekin hitz egiten ari zela, eta ez zuela mezu garbia bezain sendoa zabaltzeko aukera galdu nahi: “Zalantza uneetan, nire buruari esan diot: Ez banaiz ni, nor? Eta ez bada gaur, noiz?”\nEgilea: nineuk ordua: 03:23\nEtiketak: adarraren puntan, berdintasuna, El Correo 8-3-2015, Emma Watson, martxoak 8a, Nazioarteko Emakumeen Eguna


Meatzaldeako Ekoetxerako bideo sorta | Begira Bideoak\nDIBULGAZIO – HISTORIKOA\n#bideo #grabaketak #edizioa #postprodukzioa\nIdeaholiks komunikazio eta diseinu estudioak dokumentatutako, diseinatutako eta ekoitzitako erakusketa proiektua da, non Begira Produkzioak Ekoetxearentzat ikus-entzunezko pare bat pieza filmatu eta muntatu zituen.\nBideoen izaera dibulgazioa eta dokumental historikoaren artean dago, Meatzaldeak, batez ere orografiari dagokionez, bizi izan duen bilakaera erakusten delarik. Aldaketa horiek, meatzaritzaren ustiapen garaitik gaur egunera nolakoak izan diren errepasatzen da, beraz.\nBideoek historian zehar egiten duten bidairako, lehenik eta behin artxiboko bideo eta argazkiak erabili genituen meatzarien bizi baldintzak eta burdinaren ustiapena nola egiten zen erakusteko.\nGaur egun bailara hori gutxinaka nola berreskuratu ahal izan den erakusteko, droien laguntzarekin grabatutako irudiak erabili genituen. Horrela lortu genuen bideoetan lehen eta orainaldiaren arteko kotraste indartsua erakustea.\nBEZEROA: Meatzaldeako Ekoetxea


“Niretzat, futbol zoriontasuna, dibertimendua da, besteak beste, txikitan auzoko plazan lagunekin jokatzen nuenean bezala. Horixe da campus honen zerizana”.\nIruinxemea naiz. Iruñean jaio nintzen, 1992ko abenduaren 19an, eta nire haurtzaroko oroitzapenak, ia guztiak futbolaren gainekoak, bertakoak dira.Txikitan ohartu nintzen nire futbolerako grinaz. Orduak ematen nituen lagunekin futbolean jokatzen,Txantrea auzo kutuneko kaleetan. Gogokoen nuena zen eta, batez ere, zoriontsuen egiten ninduena. Gaur egun, oraindik, haurtzaroko lagunak dira nire lagunik onenak.\n12 urte bete arte, Iruñeko UDC Txantrea KKE taldean jokatu nuen. Etapa zoragarria izan zen, oso dibertigarria, barrez eta lagunarteko une paregabeez beterikoa. Talde bikaina genuen, “Laranja mekanikoa” zelakoaren antzekoa.\n12 urte nituela Lezamara iritsi nintzen eta nire bizitza goitik behera aldatu zen. Auzoko futbol-taldean jokatzetik, futbola serioago eta profesionalago ikustera igaro nintzen. Ez ziren garai errazak izan, familiarengandik eta lagunengandik urruntzea gogorra da, baina esperientzia hark futbolari eta pertsona gisa hazten lagundu zidan, hots, gaur egun naizena izaten.\nHainbat kategoriatatik igaro ostean, lau urte igaro ondoren, 16 urte nituela, Joaquin Caparrosen eskutik lehen taldera igo nintzen, eta Lehen Mailan debuta egin zuen jokalaririk gazteena izan nintzen.\n2011n, 18 urte nituela, 21 urtetik beherako selekzioarekin jokatzen hasi nintzen. Urte bete ondoren selekzio absolutuan jokatzera eraman ninduen bide eder baten abiapuntua izan zen eta, gainera, 21 urtetik beherakoen Eurokopa bi irabazi genituen: Danimarkan, 2011n, eta Israelen, 2013an.\nTitulu bat irabazi dut, eta espero dut titulu gehiago irabaztea eta futbolaz urtez gehiagoz gozatzea, beti gogoko izan dudan bezala: lagunekin eta etxean.\nIker Muniain Campusa asmo argi honekin sortu zen: futbolean jokatzen ikasten eta beste jarduera osagarri batzuk egiten diren bitartean, neska-mutilek esperientzia paregabea eta aberasgarria bizi dezatela, kirolaren balioen eskutik, eta bizipen hori pertsona bezala hazi eta prestatzeko lagungarri gerta dakiela.\nFutbolak, beste edozein kirolek ez bezala, jarreretan eta jokabideetan izan dezake eragina, transmititzen dituen balioengatik. Eta balio horiek txikitatik ikasi beharko lirateke.\nIker Muniain Campusak hamarrekoa markatu nahi du balioetan.\n10 BALIO GAILENAK\nArauak eta aurkariak errespetatzea.\nBanakoaren desderdintasunak onartzea. Gainerakoek gu errespeta gaitzaten, guk gainerakoak errespetatzea.\nTalde-lana edo elkarlana\nTaldean, elkarrekin, lan egitea, helburu berbera eta guztiona lortzeko.\nAdiskideekin zintzoki bizitzen ikastea.\nNahi dena lortzeko lan eta ahalegindu beharra dagoela sustatzea.\nAzkenera arte ekitea\nAmore ez ematea, nahi dena lortu arte ekitea.\nArduratsu izaten, zerbaitekin eta norbaitekin konpromisoa hartzen ikastea.\nAhalegin, gogo eta konpromisoarekin batera, nork bere buruari exijitzea, hobeagoa izateko modu gisa.\nNork bere buruarengan konfiantza izatea, gainerakoek norberarengan konfiantza izateko lehenengo urrats gisa.\nJarduera bati arreta eta gogoa jarraraztea, motibazioaren bidez.


Lina Gálvez-i elkarrizketa: "Erne ez bagaude, krisialdiak etxeratuko gaitu\nTestua eta argazkiak: Carmen Ruiz de Garibay\nEra errealistan eta eskuan datu asko dituela, krisialdiak ekarritako kaltea, emakumeek gizonek baino era handiagoan jasaten dutela dio Sevillako Pablo Olavide Unibertsitateko Historia eta Erakunde Ekonomikoak irakasleak. UPV/EHUko Udako Ikastaroetan, krisialdiaz eta genero ikuspuntuaz eman zuen hitzaldian oso jarrera kritikoa adierazi zuen genero ezberdintasunak sortzen dituzten politika neoliberalekin. “ Bizikiago indigna gaitezen, era koordinatu batean, berdintasun inguruko gaien inguruan irmo lerratu behar dugu”, esan zuen. Bestela “bidetik datorren modernitatez mozorroturiko olatu kontserbadoreak ito egingo gaitu”.\nAmatasun baja batetik etorri berria da Lina Gálvez. Astirik izan du krisialdi honen garapenaren azterketari berriro ekiteko. Ezberdintasunak krisialdiaren sorreran egon bazeuden eta irakasleak horien gertuko zein egitura mailako arrazoiei buruz hausnarketa egin du.\nOraindik dirauen mundu mailako krisialdi honen zergatiak azalduko dizkiguzu? Zergatik eta nortzuek sortua da?\n2001ko atentatuen ondoren Estatu Batuetako diru agintariek interes tipoak jaistea erabaki zuten krisialdi ekonomikoa ekiditeko asmotan. Interes tipoa diruaren prezioa da, banketxeek kobratzen dutena dirua mailegatzeagatik. Neurrik gabeko aberastasunaren bila abiatuta, bezero berriengana, NINJA (no Income, no Jobs, no Assets) izenekoengana, jo zuten. Pertsona horiek momentu hori arte ezin zitezkeen higiezinen merkatuan sartu ez zutelako ez diru sarrerarik, ez lanik, ez ondasunik. Horrela zabor hipotekak jaio ziren, jende gehienak ulertu ez zuen letra txikiaz idatzirik. Zabor hipoteken intentzioa zein den jakiteko hona hemen adibide bat, EEBBko populazioaren %6a besterik ez dira emakume afroamerikarrak baina zabor hipoteka guztien erdia jaso zuten.\nEmakume horiek beste kreditu mota eskatzeko aukera gutxiago zuten. Eragiketa mota horietan parte hartu zuten bankariek beraiek esana da emakumeak fidaberagoak direnez engainatzeko errazagoak zirela. Zabor hipotekek genero ukitu handia zuten. Beste aldean zeudenek, neurrik gabeko anbizioa dutenek eta etengabeko desregularizazioko joko arau horiek erabiltzen dituztenek testosterona dezente zuten.\nEta inor ez zen momentu horretan konturatu?\nBai, finantza munduko ardura handia zuten zenbait lagunek eta emakumezko zein gizonezko hainbat politikarik nabaritu zuten. Brooksley Bornena, Commodity Futures Trading Commissioneko presidentearena, kasu nabarmena da. Eratorri horien erregularizazioa eskatzeko Estatu Batuetako Kongresuan 17 aldiz egon zen, zeren, zabor hipoteka horiek, finantza beste produktu “onekin” biltzen zituzten eta eratorri moduan merkatuan salduz, merkatua pozoitzen zuten. Estatu Batuetako goi mailako finantzariek eta finantza prentsa ekonomikoak andre hori kritikatu zuten. Zehazki zertan zebilen ez zekiela eta finantza krisialdi bat sor zezakeela argitara eman zuten. Jarrera maskulino deritzogunetik asko zegoen krisialdi honen hasieran.\nMunduaren ikuskera hau izan da finantza boterea bultzatu duena?\nHainbat urtetan politika neoliberal deflazionistak izan ditugu. Demostratu gabeko ideia bat barreiatu dute, hots, merkatuak botere publikoa baino eraginkorragoak direla eta hazkunde egon dadin, kapital mugimenduak nazioartekoan libreak izan behar direla diona. Gero eta kontrol gehiago kentzen ari zaizkie mugimendu horiei. Horrek ekartzen du zenbait segundotan kontrol gabe euro mila milioi mugitzeko ahalmena. Horren bitartez finantza erakunde handiak eta baita inbertsio banku handiek botere handia eskuratu dute. Azken horiek euren joko arauak jartzen dituzte. Aberastasuna kapitala dutenengana itzultzen da, ez da soldata dugun eta populazioaren gehiengoa garenongana heltzen. Soldata baten menpe gaudenok ia diru sarrera guztia gastatzen dugu, aurrezten dugun apurra kontsumitu egiten dugu eta ekonomia produktiboari itzultzen diogu. Kapital handiak, berriz, ekonomia produktiboan inbertitu ordez, dibidendoak banatzen ari dira, eta diru horrekin jokatzen eta espekulatzen ari dira.\nEmakumeek ez dute krisialdia sortu baina hura nozitzen dute.\nBai, eta gizonek baina bizikiago. Ondorioak pairatzen ari gara, langabezia, gastu publikoko murrizketak (batez ere gastu sozialean) eta kredituen gutxitzea. Langabezia, Espainian hasi zen, publizitate ikuspuntutik, gizon aurpegia zuela. Argitara ematen ziren argazki guztiak gizon kaskodunenak ziren. Nahiko pribilegiatua eta maskulinizatua dagoen eraikuntza esparruan galtzen ari ziren lanpostuak, baina, langabezien tasa maskulinoa ez da inoiz ere emakumezkoena baina altuagoa izan. Lehen bi digitu bageneuzkan eta Espainia zen Europar Batasunean emakume eta gizonen arteko langabezian alde handiena zuena. Krisialdiak langabezia tasa biak gerturatu ditu. Ez zen oso azkarra izan behar, eraikuntzak beste sektoreak -eta batez ere hain feminizatuta dagoen zerbitzu sektorea- kaltetuko zituela ikusteko. Egun, langabezien kopuru handi bat emakumeak izaten ari dira. Gainera, langabeziak prekarietatea dakar, lan merkatuan egote aldera edozein gauza onartzen baita. Horrek ahulagoak eta prestakuntza gutxiko langileak atzean uzten ditu.\nSoiltasun neurriak diskriminatzaileak izan dira?\nEzartzen ari zaigun soiltasuna dela medio, enplegu eskaintza publikoa murriztu da. Arlo hori emakumeen tarte pribilegiatua da kasu askotan oposaketen bitartez sartzen baita, hor ez dago diskriminaziorik zein sartzen den edo zein ez den sartzen erabakitzeko orduan. Eta baita, gizonen bateragarritasun eta koarduraren arazoei aurre egiteko eragatik, emakumeek, beste lan mota baten ordez, lanpostu iraunkor bat nahiago zutelako. Pribatizazioen alde egingo dute eta horrek emakumeengan eragin handia izango du, Estatua eta publikotasuna pisu handia duten herrialdetan genero berdintasuna handiagoa da. Eta krisialdiko aipatu dudan hirugarren ondorioaz, kredituen murrizketatik ondorioztatzen denaz, termino absolutuetan eragin handiagoa izango du emakumeengan gizonengan baino, enpresari gehienak gizonezkoak direlako. Kreditu bat eskuratzeko aukera gutxiago dutenek kalte handiagoa nozitzen dute.\nHain zuzen ere. Kredituei buruzko finantza erakundeen datuak ez dira inondik inora azaltzen baina gure eskarmentuak zer gertatzen den esaten digu. Esaterako, emakume banandu berria, eta era berean ezkondu gabeko ama, pertsona arriskugarritzat jotzen dute. Espainian ematen diren kredituetatik 6% soilik dira emakumeei emandakoak eta Europar Batasunean % 3a. Kredituari bideak itxi dizkiote eta jaso duten dirua ez da izan pertsona edo enpresenentzat baizik eta haien lotsakeriak eta zuloak estaltzeko. Europako herriek beste jarrera komuna izan balute, gobernu nazionalek beste soluziobideak, beste aukerak izan zitzaketen.\nEgoera ez da poztekoa.\nBa ez. Azken finean moztukatze hau berdintasun aurrerapenetan atzera pausoa baita. Osasun publikoan murrizketak baldin badaude, esate baterako ebakuntza baten ondorengo ospitalizazio egunen kopuruan, efikaziaz hitz egingo duenik egongo da. Baina arretaren beharrean jarraituko du gaixoak, etxean, doan, eta, nork egingo dio? Emakumeek. Emakume eta gizonen arteko berdintasunerako utopia honi kalte egiten dio horrek. Gauzak horrela, berriro sartuko gara lan merkatuan harriz betetako motxila are handiago bat soinean daramagula, eta ezin izango dugu gizonen korritzeko era edota abiadurari eutsi. Gizonek bateragarritasunaz arduratzen ez badira eta Estatuak atzera pausoak ematen baditu, ordaindu gabeko lanak gora egiten du. Gure bizitzaz zer egin nahi dugun aukeratzeko aukerak gutxitu egiten dira eta emakumeen finantza autonomiak kalte jasotzen du. Hartara, irtenbideetako bat izango da nolabaiteko dualtasuna familia bat osatzeko edo ez osatzeko erabakitzeko garaian.\nOrduan, jaiotze tasek eragina jasoko dute, ezta?\nFamilia egoera, errenta edo lanbideagatik merkatuko zerbitzu pribatuak erabili ahal dituzten emakumeek aukera handiagoa izango dute zer bizitza mota garatu nahi duten erabakitzeko. Baina ez da horrela izango gehiengoarentzat eta horrek planifikazio familiarraren estrategietan eragina izango du. Alemanian emakumezko lizentziatuen\n% 40ak besterik ez du ama izatea erabakitzen. Espainiako datuen arabera, amatasunaren alde bi emakume motak egiten dute: enplegu iraunkorra dutenek eta etxean geratzea behin-betiko, behin-behineko edo partzialki erabakitzen dutenek. Enplegu iraunkorra gero eta gutxiago egoteko tendentzia nagusitzen bada, emakumeek erabaki zorrotzagoa hartu beharko dute bi aukeren artean. Bestaldetik, krisialdian amatasun mobbing handiagoa izaten ari gara. Umeentzako txekearekin ados egon ala ez, haren desagerpena ikusi dugu eta lan erreformak bertan behera utzi ditu emakumeak kontratatzeagatik eskaintzen ziren hobariak. Hala ere, horren inguruan eztabaida genezakeen, ea hobariek eragin onuragarri edo gaiztoak zituzten. Kontua da modernitatez jantzitako olatu kontserbadorea gainean dugula, eta, kontuz, zeren krisialdiari jaramonik egiten ez badiogu, berriz etxeratuko gaitu, fabrika eta lantegitik apartatuko gaitu, Frankok eta gerra zibilaren ondorengo Lanaren Foruak egin zuen moduan. Egun, gainera, modernitatea, hau dela saltzen digute, ama gisa garatu ahal garela, gure umeei bularra eman diezaiekegula bost urte betetzen duten arte. Ume bat erditu beri dut eta pediatren presioa sentitu dut, familiarena eta oro har gizartearena, azkenean errua beti zurea da eta, baimeneko hilabetez gaindi, bularra emateko gogoz ez bazaude, ama zatarra zara.\nFeminismoaren ikuspegitik, zeintzuk dira zure proposamenak krisialdi honetatik ateratzeko, eredu ekonomikoa aldatzeko?\nNeoliberalismoak oso mentalitate indibidualista ezarri digu eta asko kosta zaigu haserretzea, erreakzionatzea. Orain, krisialdiaren jatorriari eraso egin behar zaio, politika ekonomiko deflakzionista eta neoliberal horiei, desberdintasuna sortzen duten horiei, eta kapitalaren mugimenduei kontrol demokratikoak jarri behar dizkiegu. Hori egiten ez badugu, berdintasunerako munduko legerik onenak egin baditzakegu ere, ez dute ezertarako balio izango. Berdintasunerako oso lege ona dugu. Martxoan berdintasun hitzarmena onartu zuten Europan eta hil berean euroaren hitzarmen madarikatua. Bi hitzarmenak betetzea ezinezkoa da. Beraz, politika ekonomikoaren erdian berdintasuna ipintzen dugu edo ez goaz inora. Hori egin behar dugu gure gainetik pasa ez daitezen. Nazioarteko finantzari guzti horiek arrastoan sartzen ez baditugu, beste krisialdia izango dugu. 70 hamarkadaz geroztik ehunetik gora krisi finantzario izan dira, baina sekula ez, tradizioz, herrialde aberatsek gaur egun nozitzen ari garena bezain zabala. Orain mundu osoa krisian dagoela uste dugu, baina badira krisialdi hori jasaten ari ez diren herrialdeak, Argentina eta Brasil asko hazten ari dira, Txina baita ere.\nBeste jarduera ekonomikoa bultzatu behar da, produkzioan eta emakumeen tradiziozko zereginean oinarrituta, hau da, pertsonen ongizatea bermatzean. Ekonomiaren helburuak ez du zergatik Barne Produktu Gordinaren hazkundean fokatuta egon behar; aldiz, pertsonen beharrak bete behar dira, kasinozko ekonomia espekulatibo honen aurrean.\nHau da, beste botere mota bat, beste modu batera partekatuta.\nBai, nazioarteko ordena beste modu batez arautzea, gaur egun dugun demokrazia areagotuz. Saltzen dizkiguten nazioarteko erakundeak ez dira batere demokratikoak. Zenbait herrialde edo talderen interesak hobesten dituzte eta besterenak kaltetu. Patriarkatua gainditu behar dugu, bestelako pizgarriak izan, balio berriak, fokapen berriak. Une honetan boterea finantzarien eskuetan dago, ez dago ez demokratikoki hautatutako gobernuen eskuetan. Boterearen partekatze oso desberdina dago ere gizonen eta emakumeen artean. Elkartzen bagara botere handia izango dugu eta gobernuek hiritarrek boterea izatea behar dute haiek ere boterea izateko, estortsio egiten ari zaizkien botere finantzari horien aurrean. Gehiago haserretu beharko ginateke, batera, berdintasun gaietan elkarrekin adostasuna lortu.\nHumanitatearen aurkako krimentzat har daitezke estortsio eta botere abusu horiek?\nAdos nago zurekin. Nazioarteko kapital mugimendu horien artean, krisia, hipoteka zaborra eta banketxeen kredituen itxieraren artean gaudela, inbertsio banketxe famatuen webgunetan zera esaten zuten: elikagaietan inbertitu, balore ziurra da. Elikagaietan inbertitzeak esan nahi du, adibidez, arrozaren prezioarekin espekulatzea, kontuan izanik, arroza dela munduko milioika pertsonen oinarrizko elikagaia eta pertsona horiek gosera kondenatzen ari direla. Horregatik, humanitatearen aurkako krimenez mintza gaitezke. Botere handia dutelako egiten dute hori, demokratikoki hautatutako gobernuei estortsio egiten diete eta gobernu horiek ez gaituzte ordezkatzen, eskuak lotuta dituztelako.\nSevillako Pablo de Olavide Unibertsitateko Historia eta Erakunde Ekonomikoko Irakaslea eta graduondoko errektore ordea.\nGenero eta berdintasuneko unibertsitate masterra eta garapen eta hiritargoko doktoretza zuzentzen ditu.\nBere ikerketa generoaren analisian eta enpresetako lanaren antolamenduan oinarritu da, bai eta merkatuan, denboraren erabileran eta ordaindu gabeko lanaren definizioan eta kuantifikazioan.\nGaur egun ikertzaile nagusia da I+D+i Plan Nazionalari buruzko proiektu batean (Lan merkatuak koardura eta denboraren erabileraren ikuspuntutik) eta Andaluziako Juntako bikaintasun proiektu batean ari da (Zaintzaren ekonomia Andaluzian).\nEuropako Gender and Well-being. Work, Family and Public Policies sareko eta PNUD, Unpaid Work, Gender and the Care Economy taldeko kidea.\nEcoEcoFem (Ekologia, Feminismo eta Garapen Ekonomia) ikerketa taldeko ikerlari arduraduna.\nArgitalpenak: Egilea, besteekin batera “Desigualdades: mujeres y hombres ante la crisis financiera” (2010), “Mujeres y mercado de trabajo en España. Cuatro estudios sobre la discriminación salarial y la segregación laboral” (2010), “Impacto de la ley de Igualdad y la conciliación de la vida laboral, familiar y personal de las empresas andaluzas” (2010), “Gender and Well-being. Historical and Contemporary perspectivas” (2009), “Feminismo ante la crisis, XIX Taller de Política Feminista” (2009), “Informations sociales” (2009).\nAndaluziako Estatistika Kontseiluko Kontseilaria. Andaluziako Estatistika Institutua koordinatzen du Andaluziako Plan Estatistikoan generoaren zeharkako ardatzaren sartzeari buruzkoa.\nAntequerako Zientzia Akademiako urgazlea.\nAndaluziako Juntako Meridiana Saria (2011) bere balio akademikoagatik edo genero ikuspegiaren konpromisoagatik, pertsona gazteen edo enpresen artean berdintasunaren aldeko balioak garatzen dituzten ekimenenen sailean.


Itxaron-zerrendan egon ondoren, zentro pribatu batera joan den emakume bati ebakuntza baten gastuak itzuli behar dizkiote. | Consumer\nItxaron-zerrendan egon ondoren, zentro pribatu batera joan den emakume bati ebakuntza baten gastuak itzuli behar dizkiote.\nKataluniako Auzitegi Nagusiak (TSK) 2.644 euro ordaindu dizkio eskuineko begian gaixotasun baten klinika pribatu batean lan egin zuen emakume bati, Gizarte Segurantzako itxaronzerrendan sartu eta lau hilabetera operatu ondoren (begiaren barruko odola).\nJustizia Auzitegi Nagusiak emandako epaiaren arabera, pazientearen gaitza ezin da “bizi-larrialdia” izan, eta, beraz, emakumearen eskaera ezetsi egin du, eta, ondorioz, klinika pribatuan eskuhartzeagatik ordaindu zuen dirua itzul diezaioten eskatu du.\nKataluniako Auzitegi Gorenak dio Gizarte Segurantzak klinika pribatu baten operazioa ordaindu ahal izateko “halako larritasun” egoeran egon behar duela, eta egoera hori, hain zuzen, bizitza edo osotasun fisikoa arriskuan dagoela. Epaiaren arabera, emakumearen kasuan “ez zegoen horrelakorik”.\nPazienteak pentsatu zuen ebakuntza egin aurretik itxaron behar zuen denborak “atzerapena eragiten zuela”, eta horrek esan nahi zuen “ikusmena erabat galtzea” zela. Emakumeak 2.644 euro ordaindu zituen, eta Osasunaren Kataluniako Institutura (ICS) bidali zuen. ICICek eragiketaren gastuak ordaintzeari uko egin zionez, pazientea epaitegietara jo zuen.\nepai gastos-eu operación-eu


Estibaus » Mikel Zabaltza\n« “Bazarre y aiuntamiento” (urtebetetze baten kariaz)\nGaiztarrotarren albuma: familia »\nMikel Zabaltza hil zutela 25 urte betetzen diren honetan, gertakari haiek gogoratzea eta plazaratzea derrigorrezkoa zaigu. Euskal Herria goitik behera astindu zuen erailketa hark, gure herriaren eta bereziki altzatarron memoria kolektiboaren zati da. Memoria hori gordetzea eta belaunaldi berriei helaraztea beharrezko eta nahitaezko lana dugu.\nMikel, 1985eko azaroaren 26an atxilotu zuen Guardia Zibilak Altzan, Jolastokieta auzoan, han bizi baitzen Donostiako Autobus konpainian gidari lana egitera etorri zen Orbaitzetako ( Nafarroa ) gaztea. Intxaurrondoko koartelera eraman, hiltzeraino torturatu eta desagerrarazi zuten. Handik 20 egunetara abenduaren 15ean Bidasoa ibaian aurkitu zuen Mikelen gorpua Guardia Zibilak ere. Kasu hau orain artxibatu dute, inor errudun izendatu gabe.Halaber Mikelen kontra inork, inoiz, ez dute ezertaz errurik bota.\nAltzatarrok badakigu nork erail zuen Mikel. Hori salatzeko eta tortura betirako desager dadin exijitzeko, Mikelen heriotza alperrik ez izateko, zenbait ekitaldi antolatu dira Altzan datozen egunotan:\nAzaroak 18tik 26ra - Torturari buruzko erakusketa Altza Kaskon (arratsaldez )\nAzaroak 25ean - Mikelen senide bat eta Torturaren Aurkako Taldeko partaideekin bideo eta hitzaldi-eztabaida Tomasene kultur aretoan, 19:00etan\nAzaroak 26an - Lore eskaintza ekitaldia, San Martzial Plazan, 19retan\nAzaroak 27an - Orbaitzetara bidaia autobusez, bere herrian antolatuko den omenaldira (izenak emateko astean zehar)\nZenbait heldu agian ahaztu eta gazteenek ez dute ezagutu, baina Altzan urteetan zehar Mikelen heriotza salatu eta gogoratu izan dugu. Hemen duzue 1990ko irudi batzuk, 5. urteurrenekoak hain zuzen.\nEtiketak: historia, bideoak, politika\nErahilketa honi buruz, gauza bat da nik ikusi ez dudana komentatua.\nDONOSTIAKO GURUTZE GORRIAK leku hura miatu eta araktu zuten, oker ez banago 2 rgunez, ezertxo ere aurkitu gabe eta handik piska batera agertu zen gorpua.\nNik ulertzen ez dudana zera da: Nola Gurutze Gorriak, bere irudi ona mantentzeko sikiera, ez zuen ezer esan; jendeak bazekien adtu hau. Baina, zer den G.Gorria jakinik, konprenigarria da jarrera hori; baina, hori ez nahikoa aitzaki Gurutze Gorria ere salatzeko.


Baionako portua blokeatu dute erretreten erreformaren kontra | Economia | KAZETA\nBaionako portua blokeatu dute erretreten erreformaren kontra\nGoizeko 10.30ean Baionako Santa Ursulan grebalarien biltzar nagusia egin eta, manifestariak Tarnosera hurbildu dira portuko sarrera blokeatzeko xedez, abenduaren 30ean. Orotara, 150 bat pertsonek erretreten erreforma salatu duen ekintzan parte hartu dute.\nIdoia ERASO|31/12/2019|0 comentarios Actualizada:\nBaionako portuaren sarrera blokeatu dute erretreten erreforma salatzeko. (LAB)\nBaionako portuko Tarnose aldean dagoen sarrera blokeatu zuten langileek, txaleko horiek, LAB, CGT, Solidaires, SUD eta FSU sindikatuekin batera abenduaren 30ean. Goizeko 11k aldera abiatu da ekintza, eta arratsaldeko 15.00ak arte luzatu zuten, Naiz atariak azaldu duenez.\nAutoei ateratzen utzi bazieten ere, sarrera debekatu egiten zieten, eta kamioiei ez zieten ez sartzen ezta ateratzen utzi; hori dela eta zenbait kamioi atean zeuden zain.\nKamioiak zai. Ezin dira Tarnoseko portura sartu erretreten erreformaren kontrakoek sarbidea blokatzen dute bederen 3ak arte pic.twitter.com/ZD74lqkQAr\n— Iurre Bidegain (@Iurrebidegain) December 30, 2019\n"Garrantzitsua da nabarmentzea langileekin batera prestatutako ekintza dela, beraiek ari dira arduratzen esplikatzeaz, jendeari eta bereziki blokeatuak diren kamioilariei, zergatik ari garen blokeoa egiten" azaldu zuen LABeko Argitxu Dufauk.\nBaionako portuko lana fisikoki oso neketsua izanik, erretretaren data 62 urtetik 64 urtera atzeratzearen ondorioen berri eman zuten langileek.\nGrebalarien asanbladak deituta ere larunbatean ehunka pertsona bildu zituen manifestazioa izan zen Baionan. CGT, FO, FSU, Solidaires, eta LAB sindikatuekin batera, Txaleko Horien mugimendua baita ELB laborarien sindikatua ere presente egon ziren. Hala, traktoreak ere azaldu ziren Lapurdiko hiriburua zeharkatu zuen martxan.\nHeldu den urtarrilaren 9an Estatu frantsesean abian eman behar den erretreten erreformaren kontrako mobilizazioek aitzina segitzen dute Eguberritan ere, nahiz eta aldez aurretik gizarte eragileekin gailurra egiteko asmoa agertu duen Edouard Philippe lehen ministroak.\nAbenduaren 5etik tren sareko langileek mobilizatuta segitzen dute, hori dela eta atzo hurbileko trenak diren TER-en artean hamarretik hiruk bakarrik eskaini zuten zerbitzua, eta bakarra heldu zen Hendaiara. Pariserainoko AHT trenen artean ere, laurdena soilik ibili zen.


Aberri Eguneko Dantzari Topaketaren X. urteurrenean, musika, dantzak eta Malvinak gogoan — dantzan.eus\nHemen zaude: Hasiera › Hemeroteka › Aberri Eguneko Dantzari Topaketaren X. urteurrenean, musika, dantzak eta Malvinak gogoan\nPrograma berezia garatu zuten Cañuelaseko Denak Bat Euskal Etxeko lagunek joan den asteburuan euren jai nagusiaren 10. edizioa ospatzeko. 2016ko Aberri Eguneko Dantzari Topaketan, danborrada eta dantzak ez ezik, zuzeneko musika euskal-argentinarra Maral taldearen eskutik eta ‘Paella Erraldoiaren showa’ izeneko proposamen gastronomiakoa ere jaso zituzten gonbidatuek. Apirilaren 2a izanda, Malvina Irletako gerrako beterano eta hildakoak gogoratu ziren.\nCañuelas, Argentina. Hasieran gehiegi ohartu gabe zertan sartzen ari ziren baina antolatzaileen partetik engaiamendu eta ahalegin handiz Argentinako euskal egutegiko hitzordu nagusietako bat bihurtu da hamarkada honetan Cañuelasko Denak Bat Euskal Etxearen Aberri Eguneko Dantzari Topaketa. Proposamena sinplea da: gazteei biltzeko, euskal dantza alorreko emaitzak erakusketako eta ondo pasatzeko aukera eta esparru bat eskaintzea. Ez da berez gauza handirik behar hori lortzeko: antolaketa lana eta leku egoki batean, giro eta anfitrioi abegikor eta atseginak. Eta hori da Cañuelasko Euskal Etxean gazteek aurkitzen dutena. Eta horregatik eta urtez urte ‘baietz’ esan diete Denak Bat-eko lagunek eginiko proposamenari.\nHamar euskal etxe izan dira aurtengo edizioko dantzaldiaren protagonistak joan den larunbat-igandean, tartean:\nChacabucoko Guillermo Larregui\nTrenque Lauquengo Euskal Sustraiak\nGuztira ehundik gora dantzari.\nDantza emanaldia, ordea, jai programako nagusia, baina hala ere beste zenbait ekintzaen arteko bat baino ez zen izan. Festa Donostiako danborradarekin hasi zen (Ikus hemen), larunbat arratsaldean, eta Paella Erraldoi batekin bukatu zen, igandean, eguerdia pasata. Bien artean, Maral taldearen eta Daniel "Jopo" Galfredoren errezital eta erromeriaz eta Etxeko Abesbatzaren kontzertuaz ere gozatu ahal izan zuten bildutakoek.\nMalvina Irletako gerrako beterano eta hildakoak gogoratzen dira Argentinan apirilaren 2an. Cañuelasko Denak Bat-en bildu zirenek bat egin zuten herrialdean zehar egin ziren zeremoniekin eta omenaldi bat egin zieten Argentina eta Britainia Handiaren artean 1982an izandako gerrako beterano eta hildakoei. Maral taldeak musika jarri zion hainbat dantzarik dantzatutako Aurresku bati. Momentua oso berezia izan zen, bildutakoen artean, Malvinetako beterano den Raul Grillo baitzegoen, Jose C. Pazeko Toki Eder Euskal Etxeko dantzari eta oso kide aktiboa bera.\nMikel Ezkerroren hitzak\nChascomusetik, Arin Arin


Euskal kazetaritzaren 10 mugarri - Elhuyar Aldizkaria\nHasiera » Atarikoa » Euskal kazetaritzaren 10 mugarri\nEuskal kazetaritzaren 10 mugarri\nRikardo Arregi Kazetaritza Sariek 30 urte bete dituzte aurten, eta zerbait oso berezia egin nahi izan dute antolatzaileek: euskal kazetaritzan mugarri izan diren 10 proiektu komunikatibo izendatu dituzte. Albiste ezin pozgarriagoa izan da guretzat Elhuyar aldizkaria izatea 10 mugarri horietako bat! Luxuzko bidelagunak izan ditugu, gainera: Berria/Euskaldunon Egunkaria, Argia/Zeruko Argia, EITB taldea, Goiena Komunikazio Taldea, EHUko Gizarte eta Komunikazio Zientzien Fakultatea, Euskal Irratiak, Anaitasuna aldizkaria, Eibar.org eta Ttipi-Ttapa aldizkaria.\nGuretzat, ohorea izan da euskal kazetaritzaren festan parte hartzea. Eta, pozaren pozez, esker ona adierazteko premia datorkigu bihotzera. Eskerrik asko, duela 32 urte eta ausardiaz beteta, artean euskarazko zientzia-komunikazioa hasita ere ez zegoenean, Elhuyar aldizkaria sortu zenutenoi. Nola ez, eskerrik asko harpidedun guztioi, zuen babesik gabe ezingo baikenuen urte hauetan guztietan ilusioz beterik iraun. Eta eskerrik asko hemengo zientzialariei ere, beti laguntzeko eta elkarlanean jarduteko prest egoteagatik. Iritzi kualifikatua behar dugunean, informazioa eskatzen dizuegunean, edota zuen ikerketen berri ematen diguzuenean… gertu sentitzen zaituztegu. Eskerrik asko, bihotzez. Sari hau zuena ere bada.\nElhuyar aldizkaria, euskarazko kazetaritzaren 10 mugarrietako bat, Rikardo Arregi Kazetaritza Sarietan


Auto batek bi lagun harrapatu ditu gaur Getarian - Urola Kostako Hitza : Urola Kostako Hitza\nAuto batek bi lagun harrapatu ditu gaur Getarian\nIstripua gertatu da Getarian.\nArtzapen aparkatuta zegoen auto batek bi lagun harrapatu ditu Getarian. Antza denez, eskuko galga jarri gabe utzi du gidariak, eta Artzapetik portura doan maldan behera joan da autoa bi lagun barruan zituela. Harrizko hesiaren kontra joan da autoa, eta bidean bi lagun harrapatu eta zauritu ditu, hainbat motor hondatu ditu eta harrizko hesia bota du. Zaurituak Donostiako Ospitalera eraman dituzte.\nIstripua izan duen autoak harrizko hesia bota du.


“¡Stop! Demokrazia arriskuan” Langile Pastoraltzaren ‘Aizu!!!’ barria “Stop! Demokrazia arriskuan” goiburupean, kalean da Langile Pastoraltzak argitaratzen dauan ‘Aizu!!!’ agerkariaren 55. alea. ‘Aizu!!!’ barriak 2001ean ekonomia arloan Nobel saria jaso eban J. Stiglizen esaldi bat azpimarratzen dau: “Krisi ekonomikoak azkenaldian edozein erregimen totalitariok baino kalte gehiago egin deutse demokraziaren funtsezko balioei”.Langile Pastoraltzako arduradunek, hauxe gura dabe […]\nLanpedusako zorigaitza Frantzisko Aita Santuak uztailaren 8an uharte hartara egin zuen bisitaldian Italiako penintsulatik kanpo egin zuen lehen irteera hain zuzen, salaketa profetikoa egin zuen ‘ez, axogabetasunaren globalizazioari!’ baldintza penagarritan Europara iristen saiatzen diren Afrikar etorkinen egoeraren inguruan. Egoera horren inguruan eta Lanpedusan gertatutako zorigaitzaren inguruan Donostiako Elizbarrutiko Sozial Idazkariak, hainbat gogoeta egin eta zabaldu […]\nKurso barria martxan jarrita, Karidadea eta Zuzentasuna Eleizbarrutiko Ordezkaritzak hilero Eleizaren Doktrina Sozialari buruzko esaldi bat bialtzeari ekingo deutso barriro be. Oraingoan, Gizarte Pastoraltzarako Espainiako Gotzainen Batzarreko Batzordearen agiri batetik hartutakoa da. Hona hemen hilabete honetako esaldia: “Kristinauok badakigu miserian bizi diran ume eta zahar, gazte eta heldu, gizon eta emakume horreetako bakotxagan, guzti horreengan […]\nGizakia, ekonomiaren muina Egungo ekonomiako krisialdi egoerak geure bizitzetan denoi moldatze ahalegin bat egitea eskatzen digu, eta ez soilik geure norberaren eta etxeko ekonomiari dagokionean, baizik eta denok deituak gaudelako irudipenaren ahalegin bati ekiteko, biziraupen eredu berriak garatzeko, besteekin harreman eta elkartasunean, inguruan, lanean, diruan. Garai honetako ekonomiaren krisiak azalera atera ditu egungo garapen ekonomikoa […]\nHorrela aipatu dute Euskadi Irratian. Krisiaren eraginez, herritarren pobrezia egoera gogortzen ari da, eta hori gutxi ez, eta egonkortzen edo kronifikatzen ere ari da. Hori zen Euskadiko Caritasek atera zuen ondorioa, azken urteetan beren elkartera joaten den jendearen egoera aztertu ondoren. Eta beste datu bat ere bai, laguntza eske joaten zaizkien familien ia erdiak bertakoak […]\nAurten 125 urte betetzen dira Carlos Lavigerie Kardinalak, Aljeriako artzapezpikua eta Afrikako Misiolarien fundatzailea, kontinente afrikarreko gizakien salerosketaren kontra balentriaz altxatu zenean. Bi urtetan zehar, hiriburu europarretan lan egin zuen esklabo-saleroska merkataritzarekin amaitzeko, enpresariak eta Gobernuak konbentzituz. Legezko aurrerapen batzuk lortu zituen, legezkoak soilik. Gaur, mende bat baino gehiago pasata, hainbat instituto misiolari elkartu dira […]\nBy erlijioabizi ⋅ 31 mayo, 2013 ⋅ Post a comment\nDonostiako elizbarrutiko webgunetik hartua. 2013-05-31 Ekainaren 3tik 5ra, Koldo Mitxelena Kultur gunean hitzaldiak izango dira Gazteen langabezia izango da aurten, “Ricardo Alberdi” Aste Sozialaren barruan aztertuko den gai nagusia. Gure elizbarrutiko Idazkaritza Sozialak antolatuta, hitzaldi bana eskainiko da ekainaren 3, 4 eta 5an, Donostiako Koldo Mitxelena Kultur gunean. Hitzaldiak arratsaldeko zazpi t´erditan izango dira. […]\nCaritasek dio gero eta gehiago direla behar oinarrizkoak ase ezin dituztenak\nBerria egunkarian albiste hau irakurri dugu. Bertan azaltzen dute nola Krisiagatik senideen laguntza «higatzen» ari dela uste du, artatzen duten herritar kopurua urtero igotzen delako. Herritar gehienek oinarrizko beharrei — etxebizitza, elikadura eta arropa— lotutako laguntza eskatu dute, baita lanari eta heziketari lotutakoa ere. Erakundeen jarrera kritikatu dute. Esan dute egungo egoeran ez direla nahikoa […]


Berotegi-efektuan hegaldiek duten eragina gutxitzeko modua - Elhuyar Aldizkaria\nHasiera » Albisteak » Berotegi-efektuan hegaldiek duten eragina gutxitzeko modua\n2003/02/01 184. zenbakia\nHegazkinen hegaldiek bi eratara areagotzen dute berotegi-efektua. Batetik, hegazkinek karbono dioxidoa igortzen dute, eta, bestetik, atzealdean sortzen diren arrasto zurixkek ez diote beroari ihes egiten uzten eta, ondorioz, tenperatura igoarazten dute.\nEpe luzera, arrasto zuriek eragiten duten kaltea karbono dioxidoak eragiten duena baino handiagoa dela kalkulatu dute Londresko Imperial College-ko ikertzaileek. Eta, arrasto zuririk ez sortzeko, lurretik hurbilago hegaldatzea proposatzen dute: 10.000 m-ko altitudean beharrean, 7.000-9.500 m artean, hain zuzen. Baina tarte horretan hegazkinek erregai gehiago behar dute eta, beraz, karbono dioxido gehiago igortzen dute. Hala ere, guztia kontuan hartuta, ingurumenari egindako kaltea gutxitu egingo litzatekeela ondorioztatu dute.


Hauxe da oraingo bertsioa, 10:32, 30 Azaroa 2007 data duena (kodea ikusi)\n45. lerroa: 32. lerroa:\n* Ikas-prozesuaren gaineko erabakiak nork hartuko ditu? Ikasleak ala irakas-sistemako beste osagaiek: irakasle-tutoreak, teknologiak berak ... ?\n:* Ikas-prozesuaren gaineko erabakiak nork hartuko ditu? Ikasleak ala irakas-sistemako beste osagaiek: irakasle-tutoreak, teknologiak berak ... ?\n:* Ikasleari informazioa eskainiko dio, erabakitzeko datuak ala egiten duenaren kontrola eramango du, erabakiak finean beste batek hartzeko?\n:* Norabide bakarreko informaziorako balioko du, telebistaren antzera, ala ikas-irakaskuntz prozesuan parte hartzen duten lagun guztien arteko komunikazioa ahalbideratuko du?\n72. lerroa: 57. lerroa:\n78. lerroa: 63. lerroa:\n95. lerroa: 80. lerroa:\n124. lerroa: 110. lerroa:\n135. lerroa: 122. lerroa:\nHauxe da oraingo bertsioa, 10:32, 30 Azaroa 2007 data duena\nOrriaren azken aldaketa: 10:32, 30 Azaroa 2007.\nOrri hau 14.103 aldiz bisitatu da.


Zientzia, Teknologia eta Berrikuntzaren Euskal Kontseilua - Euskadi+innova\nZientzia, Teknologia eta Berrikuntzaren Euskal Kontseilua 2007ko uztailean sortu zen honako helburu honekin: Euskadiko zientzia, teknologia, ikerketa eta berrikuntzaren inguruko politiken partaidetza, aholkularitza eta lidergo organo gorena bilakatzea.\nHorrela, eta Berrikuntzaren Euskal Agentzia eta Ikerbasque Fundazioa sortu ondoren, ekimen berri honekin “berrikuntzaren euskal hiruhortzekoa” osatzen da. Hauek izango dira Euskadiko ikerketa eta berrikuntzako politiken hiru euskarriak, Eusko Jaurlaritzak 2007ko uztailean onartutako Zientzia, Teknologia eta Berrikuntza Planak xedatzen duenari jarraiki arituko direnak.\n"Herriaren proiektu bat da, legealdi hau eta hurrengoak baldintzatuko dituen proiektu nagusia"\nAraba, Bizkaia eta Gipuzkoako diputatu nagusiak izango dira Kontseiluko kide, baita, Osasun, Ekonomiaren Garapen eta Lehiakortasun, Ogasun eta Hezkuntzako sailburuak ere. Gainera, euskal unibertsitateetako errektoreek eta Ikerbasque-ko eta Berrikuntzaren Euskal Agentziako arduradunek ere parte hartuko dute.\nProiektu honen lehen pausua Ikerbasque Fundazioa sortzea izan zen. Fundazio hau ikerketan oinarritzen da eta sei milioi euroko aurrekontua dauka 2009raino. Diru horrekin nazioarteko adituak erakartzen saiatuko da beren ikerketak EAEko zentroetan egin ditzaten.\nIzan ere, fundazioaren bitartez beste bi ikerketa zentro sortuko dira aldaketa klimatikoa eta neutroiak aztertuko dituztenak, hurrenez hurren. Momentuz, proiektuak ehun ikertzaile baino gehiagoren eskaerak jaso ditu baina aurten, hogeita hamar ikertzaile soilik kontratatzea aurreikusten da.\nBigarren pausua Innobasque-Berrikuntzaren Euskal Agentzia sortzea izan zen. Irabazi asmorik gabeko elkarte pribatu honen xedea da berrikuntza koordinatzea eta bultzatzea Euskadiko alor guztietan, espiritu ekintzailea eta sormena sustatzeko.


Torrebaso (Eskoriatza) - Jolasparkeak\nZuhaitz parkea Aretxabaleta eta Eskoriatza herriak lotzen dituen bidegorrian dago, Torrebaso basoaren magalean. Bidegorria hartu eta segituan ikusiko dituzu tirolina eta gora igotzeko metalezko egitura handiak.\nJolas parkeak hiru eremu ditu: mahaien gunea, metalezko egitura eta egurrezko elementuekin egindako zubi mugikorra eta tirolina.\nJolas parkea zuhaitz handiz inguratuta dago; pinuak eta tiloak gehienbat. Polita da bertara udazkenean gerturatzea, bertako hostoak erori eta orbel artean jolasteko aukera ere eskaintzen baitu espazioak.\nJolas parkeak mahaiak, zaborrontziak eta bidegorria ditu. Eraikitze prozesuak bi fase izan zituen.\nLehenengo fasean, tirolina eta egurrezko zubi mugikorraren eremua eraiki zituzten. Bigarren fasea egiteko, ordea, Eskoriatzako gurasoen laguntzaz Arizmendi eta Luis Ezeiza ikastetxeetako 5-12 urte bitarteko gaztetxoek egin zituzten parkeari buruzko marrazkiak edo collageak.\nOndoren, egindako lanak hartu eta horietan agertzen ziren ideiak kontutan izan zituzten bigarren faseko proiektua diseinatzeko. Hortik sortu ziren burnizko eta gora igotzeko jolas elementu handia zein berau inguratzen dituztenak egiteko ideiak.


Irekia Eusko Jaurlaritza - Gobierno Vasco :: EHAA xedapena 201700307\nAldizkariaren data: 2017-01-19 Aldizkari honetan argitaratua: 2016013\nEBAZPENA, 2016ko abenduaren 30ekoa, Osasuneko sailburuordearena, 2016ko deialdian aurkeztutako osasun-arloko ikerketa-proiektuetarako diru-laguntzak emateko dena.\nGaiak: LAGUNTZAK; IKERKETA-PROIEKTUAK; OSASUN-IKERKETA; KONTZESIOA\nHurrenkenaren zenbakia: 201700307\nIkus 2016/05/06an argitaratutako 2016/04/19ko AGINDUA \nOsasuneko sailburuak 2016ko apirilaren 9an emandako Aginduaren bitartez (2016ko maiatzaren 6ko EHAA, 85. zk.), 2016. urtean hastekoak diren osasunaren arloko ikerketa-proiektuetarako diru-laguntzak emateko deialdia egin zen.\nAgindu horren 14. artikuluan ezarrita dagoenez, laguntzak Osasuneko sailburuordeak esleituko ditu ebazpen bidez, Balorazio Batzordeak proposatuta, eta ebazpena EHAAn argitaratuko da.\nAurkeztu diren eskabideak ezagututa, eta Balorazio Batzordeak egindako proposamena aztertuta eta aintzat hartuta, honako hau\nLehenengoa.– I. eranskinean adierazten diren ikerketa-proiektuak finantzatzea.\nBigarrena.– II. eta III. eranskinetan aipatzen diren eskabideak ezestea, han adierazitako arrazoiak direla-eta.\nHirugarrena.– Ez onartzea IV. eranskinean ageri den eskabidea.\nLaugarrena.– 17. artikuluarekin bat etorriz, finantzatutako proiektuen jarraipeneko urteko memoriak Osasun Sailari aurkezteko epea ezartzea: bi eta hiru urteko iraupena duten proiektuen lehenengo urterako, 2017ko urriaren 17tik 31ra arte; eta, hiru urteko iraupena duten proiektuen bigarren urteko memoriarako, 2018ko urriaren 17tik 31ra arte.\nBosgarrena.– Diruz lagundutako proiektuen hirugarren ordainketa egiteko, dagokion aurrekontu-urtean diru nahikoa egon beharko da aurrekontuan.\nSeigarrena.– Ebazpen honek ez dio amaiera ematen administrazio-bideari, eta, beronen aurka, interesdunek gora jotzeko errekurtsoa aurkeztu ahal izango diote Osasuneko sailburuari, hilabeteko epean, ebazpena EHAAn argitaratzen denetik hasita, hala ezarrita baitago Administrazio Publikoen Administrazio Prozedura Erkidearen urriaren 1eko 39/2015 Legearen 121. artikuluan eta hurrengoetan. Horretaz gain, ongi iritzitako beste edozein errekurtso ere erabil dezakete.\nOsalanek laneko segurtasun eta osasunaren arloko ikerketa proiektuetarako laguntzak bideratu ditu\nGarraio Sektoreko I+G Proiektuetarako Europar Finantzaketari Buruzko Deialdi Berria\nEBAZPENA, 2017ko abenduaren 21ekoa, Osasuneko sailburuordearena, zeinaren bidez laguntzak ematen baitira 2017ko deialdian aurkeztutako osasun arloko ikerketa- eta garapen-proiektuetarako.\nEBAZPENA, 2016ko urtarrilaren 26koa, Osasuneko sailburuordearena, 2015eko deialdian aurkeztutako osasun arloko ikerketa-proiektuetarako diru-laguntzak ematen dituena.\nEBAZPENA, 2018ko abenduaren 13koa, Osasuneko sailburuordearena, 2018ko deialdian aurkeztutako osasun-arloko ikerketa- eta garapen-proiektuetarako laguntzak emateko dena. 1. lerroa: «Osasun-arloko ikerketa-jarduera sustatzea».\nEBAZPENA, 2018ko abenduaren 13koa, Osasuneko sailburuordearena, 2018ko deialdian aurkeztutako osasun-arloko ikerketa- eta garapen-proiektuetarako laguntzak emateko dena. 3. lerroa: «Interes bereziko ekintza osagarriak».\nEBAZPENA, 2018ko abenduaren 13koa, Osasuneko sailburuordearena, 2018ko deialdian aurkeztutako osasun-arloko ikerketa- eta garapen-proiektuetarako laguntzak emateko dena. 2. lerroa: «Osasuneko ikerketa estrategikoa bultzatzea».


Errezeta-liburua/Untxia eta txanpiñoiak oporto erara — Wikibooks\nErrezeta-liburua/Untxia eta txanpiñoiak oporto erara\n< Errezeta-liburua(Untxia eta txanpiñoiak oporto erara(e)tik birzuzenduta)\nErrezeta-liburuaren parte. Untxia eta txanpiñoiak oporto erara\nUntxiak laurdenetan moztuko ditugu. Oliba olioaz igurtzi eta gatz pitin bat bota. Labeko erretilu batean ipini, eta haragi salda pitin bat botako diogu untxiari, bere hezetasuna mantendu dezan labean erretzean. Gainontzeko salda gorde.\nLabea berotzen jarri, 180 gradutan, eta beroa dagoenean, bertan sartu eta 20 minutuz eduki. Bitartean, txanpiñoiak garbitu eta xafletan moztu.\nTipula ere mokor txikietan moztu. Zartagin handi batean, oliba olio zorrotada batekin erregosten jarri. Gatza gehitu, eta su bizian mantendu, 15 minutuz.\nOndoren, txanpiñoiak gehitu eta 5 minutuz erregosi, tipulinarekin batera. Oporto basokada bat gehitu eta irakiten eduki 15 minutu inguru, alkohol guztia lurrundu dadin. Gelditzen zaigun haragi salda gehitu eta irakiten eduki beste 10 minutuz, saltsak zapore indartsuagoa har dezan. Labetik untxia ateratakoan, pusketei buelta eman eta berriro labean sartu, beste 20 minutuz.\nOraingo honetan ere oliba olio zorrotada txiki bat gehitu, baita baratxuri xehetuta ere. Azkenik, labeko erretilua atera, eta zartaginean dugun saltsa erretilura gehitu. Guztia ongi nahastu; horrela, saltsak untxiaren zapore guztia hartuko du.\nZerbitzatzea besterik ez zaigu gelditzen. Untxi pusketak plateretan banatu eta saltsarekin busti. Oportoaren ordez, sagardo, garagardo edo ardo txuria ere erabil dezakezue. [[Kategoria:Onddoak]]


Ordena aurretik 18 ordu eta 56 minutu eta jaso ezazu artean og. 21 eta al. 25 batera UPS - America\nHautatu modua gabe orbitan arabera prozesuak sanding, eta modu orbitan (gehienez 8mm) funtzioak egiteko leuntzeko. Arautzen bere abiadura arabera, oraindik dituzun ala ez, debastando, abrillantando edo ezabatuz hologramak.\n- Gerriko sander / Polisher elektrikoa dual-funtzioa\n- Funtzio baten orbitan aukera: ez dago orbitan funtzioa sander batera orbitan funtzioa solairuan leuntzeko makina\n- Kontrol erregulagarria abiadura\n- Abiadura sakatu gabe: 3000 6300 bira / minutuko\n- Energia elektrizitatea: 230V\n- Orbitan: gehienez 8mm\n- Pisua: 2.5 Kg\n- Barne plater bat 150mm-ko diametroa, eta belaki bat laranja gogor astindu du 150mm.\nMini Plater Leuntzeko/Sanding...


La Polla Records-en agur biraren kontzertu berezia\nLa Polla Records taldearen agurrak kontzertu berezia biziko du talde mitikoekin batera, etxean\nTalde arabarrak kontzertua eskainiko du ekainaren 13an Mendizabala esdparruan. Horrelako kontzertu gutxi eskainiko ditu taldeak behin betiko agur biran\nEl Drogas, Lehendakaris Muertos, Kaotiko eta Cerveza Suicida taldeek parte hartuko dute egun historiko honetan\nAbesti arinak eta zuzen-zuzenak, estribillo mitikoak eta punk zein rock aldarrikatzailearen osagarri onenak egongo dira Mendizabalan, gaztelerazko punk karismatikoenaren agurran. La Polla Records. La Polla Records 80 eta 90. Hamarkadetako euskal zein estatu mailako punk eszenaren oinarrien sortzaileak izan ziren âSalveâ (1984) edo Revoluciónâ (1985) bezalako albumak kaleratuz. Euren letrek edozer eta edozeinen aurka aritu dira (demokrazia, polizia, arrazakeria, erlijioa, ezberdinkeria, kapitalismoa, errepresioa...) eta ereserkietan bihurtu dira.\n40 urte igaro dira Agurainen sortu zirenetik (Araba) eta 2019an formazio osoarekin itzuli ziren, 2003an azken kontzertua eskaini zutenekoarekin hain zuzen ere: Evaristo, Sumé, Abel, Txiki eta Tripi. Belaunaldi askoren talde ikonikoa dugu, bai gure lurraldeko, bai Latinamerikako eragin handiko musika taldea. La Polla Records bueltan dira eta disko berri bat kaleratu berri dute: âNi descanso ni pazâ. Azken argitalpen hau aurkezteko lau geldialdi egin dituzte estatu mailan: Valentzia, Madril, Bilbo eta Bartzelona, guztira 100.000 lagun inguru batuz.\n2020an Latinamerikan hasiko dute bira eta ondoren gure lurraldera bueltatuko dira eta kontzertu gutxi batzuk eskainiko dituzte bertan, euren historiako azkenak. Geldialdi oso esanguratsua izango dugu ekainaren 13an Gasteizko Mendizabalan egingo dutena, urtero Azkena Rock Festivala antolatzen den jaialdi-esparru berean. Bertan arituko dira, Mendizabala aldarrikapen apelaezinez eta guda garrasiez betez.\nEgun beretsuan eta agurra behar bezala egiteko, bestelako talde esanguratsu ugari arituko dira La Polla Recordsekin: El Drogas, estatu mailan musika eszenarekin konpromiso handia duena, bai bakarka egindako lanagatik zein Barricada taldean aritzeagatik; Lendakaris Muertos ere bertan izango dira, XXI. Mendean punk eszena birsortzea ahalbidetu eta La Pollaren ondarea jarraitzen jakin zuten horiek. 2018an behin-behineko geldialdia egin ostean, bueltan dira berriro ere; Kaotiko ere Aguraingo taldea dugu, Evaristo bezalaxe, eta eurekin elkarlanean aritu da behin baino gehiagotan, El Drogasek egin duen era berean; Punk eta rockaren hitzordu hau lagunentzako topagunea dugu, kontzientzia kolektiboan aldarrikapenak egiteko asmoa duena. Aipatutako taldeez gain, Cerveza Suicida taldea izango dugu, Gazte Talent 2019ko irabazleak.\nHitzordu hau Arabako Foru Aldundiako kultura saila eta Gasteizko Udalari esker antolatuko da, Last Tourren laguntzarekin.\nHelbidea: Mendizabala, Vitoria-Gasteiz\n2020eko otsailaren 01an 04:21etan


Alokairuak %3,6 garestitu dira Euskadin 2016an - Debagoiena - Goiena.eus\nLeire Kortabarria 2017-01-16 15:52\nAldiro-aldiro egiten duen moduan, alokairuen neurrien inguruko txostena egin du higiezinen arloko Idealista webguneak. Euskal Autonomia Erkidegoa, Nafarroa eta Espainia hartzen ditu kontuan.\nOndorioetako bat da alokairua igo egin dela 2016. urte osoan. Idealistako ikerketa-buru Fernando Encinarren esanetan, alokairuaren formula egonkortu egin da: “Azken urteotan egin diren erreforma politikoek on handia egin diote alokairuari; eta bizi izan dugun krisiak konturarazi gaitu etxebizitzen prezioak jausi daitezkeela, eta asko jausi ere”.\nAlokairu eskaera hazi bada ere, ez da haren parean hazi eskaintza; are gehiago, eskaintza gero eta txikiagoa dela dio Encinarrek, eta horrek “prezioak handitzea dakar”. Hori ez da “inondik inora ere burbuila bat, baizik eta hiri jakin batzuetan alokairuan hartzeko interesaren gorakada nabarmena”. Bere esanetan, orain bizi den alokairuen prezioen gorakada, neurri handi baten, urteotan bizi den prezioen eguneratzeari zor zaio.\nHego Euskal Herria eta Espainia kontuan hartuta, alokairua %15,9 handitu da, eta ondorioz, metro koadroaren batez besteko alokairua 8,2 eurotan dago. Neurri horiek bereziki hazi ziren urteko azken hiruhilekoan.\nEuskal Autonomia Erkidegoari dagokionez, 2016ko abenduan alokairua 10,4 eurotan zegoen m2 bakoitzeko, batez beste. Garestien zegoen Gipuzkoan (11,9 euro/m2); gero, Bizkaian (10,2 euro/m2), eta Araban (7,7 euro/m2). Hiriburu garestiena Donostia da: 13,6 euro/m2, urtean %17 handituta; gero, Bilbo (11 euro/m2; +%0,5) eta Gasteiz (9,1 euro; +%1,3). Nafarroan, metro koadroa 6,7 eurotan zegoen abenduan, eta %4,2 hazi zen 2016 osoan; Iruñean, 7,1 euro/m2 (+%1,8).\nBartzelona, Madril eta Donostia\nEspainian, Bartzelona da alokairu garestiena duen hiriburua: 17,9 euro/m2. Urtean zehar, prezio hori %16,5 handitu zen; azken hiruhilekoan, %3. Idealistak dioenez, maila altuena jo dute alokairuen prezioek, higiezinen burbuilak eztanda egin aurreko mailatik gora.\nMadrilen, igoera %15,6 izan zen, eta abenduan, alokairua 14,4 eurotan zegoen metro koadroko; hori ere, errekorra.\nEspainiako alokairuaren hazkunde handiena Valentziak izan zuen: %20,3ko igoera.\nIdealistak egiten duen sailkapenean kontuan hartzen direnez Hego Euskal Herriko hiriburuak, Bartzelona eta Madril ondoren hiriburu garestien moduan kokatu du Donostia.\nLeire Kortabarria 2017 urt 10 Arrasate Bergara\nArrasaten eta Bergaran behera egin du joan den urtean bigarren eskuko etxebizitzaren prezioak, EAEko joerarekin bat. Idealista webguneak eman du ho...